Protesti protiv rasima koji su se raširili Amerikom, na kojima su rušeni spomenici iz doba Konfederacije, podstakli su promjene u nekim gradovima, gdje policajci više ne smiju da koriste zahvat rukama oko vrata "kragnu", a doprinijeli su i tome da se više prihvati "Juneteenth", kojim se slavi oslobađanje od ropstva u Americi.\nAli da li je pokret "Životi crnaca su važni" privukao toliko posvećenih i srčanih pristalica, da dođe do velikih promjena i temeljnih reformi u naciji koja se klasično vraća na staro čim se protesti završe?\n"Moji ljudi će ostati da se bore", rekao je za Glas Amerike Braun, koji je Afroamerikanac, na demonstracijama blizu Bijele kuće u dijelu ulice koji je preimenovan u "Ulica: Životi crnaca su važni".\n"Ovo je narodni pokret koji će voditi do novih zakona da zaštiti ljude druge boje kože", kaže Brown. Upitan da li je Amerika došla do ključne tačke u zahtijevima za rasnu jednakost, rekao je "Skoro sigurno".\nMnogi poznavaoci prilika se slažu da je pokret "Životi crnaca su važni", osnovan 2013. sa ciljem da se okonča policijska brutalnost, dobio pojačanje i širu podršku u američkom društvu u posljednjih nekoliko nedjelja.\n"Ove demontracije protiv rasizma deluju tako revolucionalno kao protesti za građanska prava šezdesetih godina prošlog vijeka", kaže politički istoričar sa Američkog univerziteta Allan Lichtman za Glas Amerike.\n"Kao što smo vidjeli u pokretima za klimatske promjene i kontrolu nošenja oružja, potrebno je više nego samo brza promjena u javnom mišljenju da se promjena desi. Potrebna je energična podrška većine da se naprave trajne promjene", kaže Lichtman.\nGrodzins koristi termin kritična masa da opiše takozvano "bjekstvo bijelaca" iz urbanih sredina, navodeći da je postojala tačka u kojoj se toliko bijelaca iseljava iz nekog kraja, da je to značilo da tamo ostaju da žive samo manjine. Od tada se termin odnosi na momenat kada promjena, negativna ili pozitivna, postaje neizbježna.\nDa li je pokret "Životi crnaca su važni" dostigao kritičnu masu da mijenja zakone i temeljno promijeni američko društvo tek ostaje da se vidi. Centar za istraživanje Pew je ranije ovog mjeseca objavio da postoji skok u podršci pokretu, 67 odsto Amerikanaca navelo je da donekle podržava pokret, od toga je 60 odsto bijelaca.\n"Oduševljen sam tom anketom koja pokazuje da dvije trećine Amerikanaca podržava pokret za rasnu jednakost", kaže Lichtman.\n"Bilo bi teško, sem možda za jednakost u braku, da se postigne tako dramatična promjena većine Amerikanaca koji podržavaju ono što danas rade demonstranti protiv rasizma", rekao je politikolog Todd Shaw sa Univerziteta u Južnoj Karolini za Glas Amerike. "U demokratskom društvu morate imati većinu na svojoj strani."\n"Mislim da smo dostigli neki nivo kritične mase, jer ono što nekad nije moglo da se zamisli je sada na dnevnom redu, a to su promjene u radu policije. To se jako brzo dogodilo", kaže Shaw, uz napomenu da bi u želji da se održi takva agendanreformi, pokret "Životi crnaca su važni" trebalo da testira svoju snagu na glasanju na predstojećim izborima.\n"Uticaj pokreta će biti na testu u novembru, ako ne i dosta prije toga", kaže Shaw.\nNa "Ulici: Životi crnaca su važni" demonstrant Jay Brown kaže da je on kao i drugi spreman za dugu borbu: "Moramo da se zauzmemo za promjene i da protestujemo dok to ne postignemo".\n„Još uvijek se borimo za iste stvari”\nMnogi pokrivaju rasističke tetovaže poslije smrti Georgea Floyda\nTrump potpisao uredbu o reformi policije poslije višenedjeljnih protesta\nPraznik "Juneteenth" - dan radosti i boli, a sada i protesta


Fudbaleri Srbije su se u ponedeljak posle podne okupili kako bi započeli mini pripreme za kvalifikacione mečeve za Evropsko prvenstvo 2020.\nOkupljanje fudbalera Srbije u Staroj Pazovi\nDarko Lazović, fudbaler Verone, smatra da će Srbija u subotu protiv Portugalije (20.45) na stadionu „Rajko Mitić” pokazati dosta pozitivnih stvari.\n- Što se tiče starta kvalifikacija, mislim da smo samo protiv Ukrajine napravili kiks (0:5), gde nismo bili na nivou. Ostalo je još pet utakmica, ima još vremena da se isprave greške sa tog meča. Prva je već u subotu protiv Portugalije. Protiv odlične reprezentacije sa dosta dobrih pojedinaca, koji su aktuelni prvaci Evrope i osvajači Lige nacija. Nama je došao nov selektor i mislim da ćemo u subotu pokazati dosta pozitivnih stvari i naravno da očekujemo da možemo da ostvarimo pozitivan rezultat - rekao je Lazović novinarima u Staroj Pazovi.\nPortugalija u Beograd stiže u najjačem sastavu, a vezni fudbaler Verone upitan je i šta će biti adut Srbije na tom susretu.\n- Dosta igrača se vratilo koji nisu igrali u Portugaliji. Iako smo bili oslabljeni, uspeli smo da izađemo neporaženi iz te utakmice. Mislim da ova reprezentacija ima veliki kvalitet, ali moramo to da pokažemo na terenu i da budemo više tim. Samo tako mozemo da ostvarimo povoljan rezultat - zaključio je Lazović.\nNakon meča protiv Portugalije u subotu, „orlovi” tri dana kasnije gostuju Luksemburgu.


OSM Televizija - Kurdski borci da se povuku u roku od 150 sati\nKurdski borci da se povuku u roku od 150 sati\nPredsednik Turske Redžep Tajip Erdogan izjavio je u Sočiju da je postigao dogovor s ruskim predsednikom Vladimirom Putinom.\nDogovor je da se kurdski borci povuku 30 kilometara od pogranične oblasti na severoistoku Sirije u roku od 150 sati.\n"Gospodin Erdogan mi je detaljno objasnio ciljeve turske vojne operacije uz granicu sa Sirijom", rekao je Putin posle razgovora sa Erdoganom.\nNa zajedničkoj konferenciji posle razgovora s Putinom, Erdogan je rekao da će period od 150 sati - nešto više od šest dana, početi da teče sutra u podne.\nTurska i Rusija će potom organizovati zajedničke patrole, naveo je Erdogan.\nSporazum Turske i Rusije usledio je odmah pošto su kurdske snage objavile da su se povukle iz oblasti na severoistoku Sirije za koju je Ankara tražila da bude očišćena od kurdskih boraca.\nSirijske demokratske snage (SDF) predvođene Kurdima završile su povlačenje iz pogranične oblasti s Turskom pre večerašnjeg isteka primirja postignutog uz posredovanje SAD, izjavio je danas visoki zvaničnik te jedinice Redur Halil.\nHalil je međutim rekao da turska vojska i njeni saveznici, borci sirijske opozicije, nastavljaju operacije na severoistoku Sirije, izvan zone povlačenja SDF.\nOn je kazao da su njegove snage poštovale primirje koje ističe večeras u 21.00 po centralnoevropskom vremenu, i povukle borce izvan pogranične oblasti između mesta Tal Abjad i Ras al-Ajn, udaljenih 120 kilometara.\nHalil je naveo da je turska vojska nastavila napade i izvan te oblasti i zauzela 15 kurdskih sela kod grada Kobanija i da nastavlja da napreduje.\nJoš iz iste kategorije: « Tramp zahtijeva da Srbija prizna Kosovo? Tijeri Breton novi kandidat za evropskog komesara »


Evropol: Trgovina drogom najveća kriminalna aktivnost u EU – SLOBODNA VOJVODINA\nNajveće pretnje građanima Evropske unije (EU) u sklopu organizovanog kriminala su aktivnosti u trgovini drogom, ljudima, migrantima, kao i onlajn prevare, navodi se u izveštaju Evropske policijske službe (Evropol) sa sedištem u Hagu.\nU dokumentu o Proceni opasnosti od ozbiljnog i organizovanog kriminala u EU (SOCTA), koji Evropol objavljuje svake četiri godine, ističe se da je gotovo 40 odsto kriminalnih mreža aktivno u proizvodnji i trgovini drogom i da je i dalje to najveći kriminalni posao u EU.\nTrgovina ljudima i eksploatacija ljudi, šverc migranata, onlajn i druge prevare kao i imovinski kriminal predstavljaju značajne pretnje građanima EU, navodi se u izveštaju i dodaje da kriminalci godišnje “operu” milijarde evra.\nU dokumentu se dodaje da kriminalci uključeni u ozbiljan i organizovani kriminal sve više pribegavaju nasilju, čak u 60 odsto slučajeva. Pretnja nasilnim incidentima povećana je čestom upotrebom vatrenog oružja ili eksploziva, dodaje se u izveštaju.\nSOCTA 2021 detaljno je opisala delovanje kriminalnih mreža u EU i kako njihove kriminalne aktivnosti i poslovne prakse prete da potkopaju društva, ekonomiju i institucije, i da narušavaju vladavinu zakona.\nKorupcija korupcije i zloupotreba legalnih poslovnih struktura ključne su odlike ozbiljnog i organizovanog kriminala u Evropi. Dve trećine kriminalaca redovno koristi korupciju. Više od 80 odsto kriminalnih mreža upotrebljava legalne poslovne structure za svoje aktivnosti.\nDokument takođe upozorava na potencijalne dugoročne implikacije pandemije korona virusa i na to kako one mogu stvoriti idealne uslove za napredak kriminala u budućnosti.\nRelated Topics:Evropoltrgovina drogom\nNavaljni u zatvoru izgubio 15 kilograma, prete mu prisilnim hranjenjem


Izvor: SrbijaDanas.com, 10.Avg.2020, 13:23\nKaže da je osećaj "kao zavisnost"...\nKinez Dikson Džun Vei Jeo priznao je na američkom sudu da je prikupljao osetljive informacije za kinesku obaveštajnu službu. Zvaničnicima je rekao da je iskoristio neumorni algoritam profesionalne društvene mreže, LinkedIna, kako bi pronašao nove kontakte u američkoj vladi i vojsci.\nPrema pisanju lista Washington Post, Jeo je koristio akademski paravan kako bi putovao u SAD i došao do osetljivih informacija u korist Pekinga.\nNa društvenoj mreži LinkedIn hteo je da pronađe kontakte za koje je smatrao da bi mogli da imaju ove delikatne informacije, a u tome mu je, kako je i sam rekao, uveliko pomogao LinkedInov algoritam za traženje novih kontakata.\n"Algoritam te društvene mreže bio je neumoran. Svakodnevno sam proveravao predložene kontakte, a osećaj je bio kao zavisnost", napisao je Jeo u svom priznanju.\nKada bi pronašao kontakt, platio bi od 1.000 do 2.000 dolara kako bi dobio razne oserljive informacije, uključujući i podatke o prodaji F-35 Japanu, kao i razne detalje o američko-kineskom trgovinskom ratu. Tako prikupljene informacije, prosleđivao je kineskim obaveštajnim službama.


Aktuelno, Hollywood i svet, Najsvežije vesti, Vesti — By taty on January 12, 2012 8:59 pm\nDžordž Kluni je na promociji nove političke drame “The Ides of March” izrazio želju da glumi nemačku kancelarku.\nHolivudski glumac je u intervjuu za časopis “Emotion” izjavio da bi vrlo rado igrao nemačku kancelarku Angelu Merkel.\n“Uvek sam hteo da se nađem u ulozi jedne nemačke žene, a kada bih morao da odaberem državnika koga bih glumio, to bi bila Angela Merkel” – rekao je kroz osmeh Džordž Kluni za poznati ženski magazin.\nInače, Džordž Kluni je jedan od najpoželjnijih neženja na svetu, a kako bi mu ženska uloga “stajala” ostaje nam samo da zamislimo.\nTags: Džordž Kluni, Džordž Kluni je na promociji nove političke drame "The Ides of March" izrazio želju da glumi nemačku kancelarku Angelu Merkel, Džordž Kluni: Voleo bih da glumim Angelu Merkel, glumac, Holivud, Holivudski glumac, Hollywood, poznati, Vesti iz Holivuda, Zvezde\nŠpanska aviokompanija Iberija otkazala je danas trećinu planiranih letova, zbog štrajka pilota kojima je ovo četvrta obustava rada za manje...


SB UN usvojio rezoluciju kojom se osudjuje teroristièki napad na SAD - 2001-09-12\nOvom rezolucijom ne samo da se osudjuju teroristièki napadi, veæ se pozivaju sve zemlje da saradjuju da bi se poèinioci teroristièkih napada izveli pred lice pravde. U istoj rezoluciji se kaže da se oni koji pomažu, podrzavaju ili daju utoèište teroristima, moraju smatrati odgovornim.\nZasedanje zemalja èlanica Saveta bezbednosti poèelo je minutom æutanja u znak secanja na one koji su poginuli. Posle toga je generalni sekretar UN, Kofi Anan izrazio sauèešæe narodu i vladi SAD, i ukazao da terorizam ne poznaje granice.\nANAN: “Terorizam je medjunarodno zlo, koje su UN mnogo puta osudile. TeroristiÈki napad na jednu zemlju predstavlja napad na celo èoveèanstvo.“\nNakon izjave generalnog sekretara usledilo je kraæe saopštenje predstavnika 14 zemalja èlanica Saveta bezbednosti i na kraju je americki ambasador Džejms Kaninghem (James Cunningham) izrazio svoju zahvalnost na podrsci i solidarnosti.\nKANINHGEM: “To je bio napad, ne samo na SAD, veæ na sve nas, koji podržavamo mir i demokratiju i vrednosti za koje se zalažu Ujedidnjene Nacije.“\nMada su SAD pretrpele, kako se Kaninghem izrazio “kukavièki i zao” napad, naglasio je da to neæe uzdrmati rešenost SAD.


Nakon što je nekoliko organizacija iz Soluna, čiji se pripadnici protive bilo kakvoj upotrebu reči Makedonija u imenu, severnog suseda, juče se oglasio i Sinod Grčke pravoslavne crkve koji zastupa isti stav, što je izazvalo reagovanja državnih institucija. Ovoj opciji priključila se u velikom broju i grčka dijaspora, uglavnom ona koja živi preko Atlantika.\nDojče vele na makedonskom jeziku tim povodom konstatuje da se čini da ova situacija brine grčku vladu koja se, kako se navodi, plaši da bi takva situacija mogla da dovede i do javnih nemira u grčkom društvu.\nOtuda insistiranje vlasti da u ovoj završnoj fazi sve u vezi sa razgovorima bude diskretno i daleko od radoznalih novinara.\nTako, na primer, i današnji sastanak dvojice ministara spoljnih poslova, Nikosa Kocijasa i Nikole Dimitrova, biće održani na nepoznatoj lokaciji.\nGrčka pravoslavna crkva, koja se protivi upotrebi reči Makedonija u bilo kom obliku u imenu Makedonije, očekuje da vlada, koja predvodi razgovore o sporu sa imenom, razume zabrinutost Crkve.\nS druge strane, postoje stranke koje smatraju da će Grčka skupo platiti nerealne odluke iz prošlosti koje su se pre svega rukovodile populizmom kada je reč o imenu Makedonije.\nOni ne spore da Crkva treba da igra važnu ulog, ali u okvirima svojih nadležnosti, dok je pitanje sprovođenja spoljne politike isključivo u nadležnosti vlade.\nU tekstu pod naslovom "Otvoreni front sa crkvom zbog imena", Katimerini se obrušio na stav Crkve pitanjima i konstatacijamaa: Da li je crkveno rukovodstvo odlučilo da se priključi neonacističkom pokretu Zlatna zora, da li je Crkva odlučila da otvoreno ometa politiku zemlje, čime je, kako smatraju, prešla granicu svoje nadležnosti i da li bi možda trebalo pitati Crkvu kakvo bi ime njoj odgovaralo.\nKatimerini zatim konstatuje da Crkva čak nije ni pokušala da od vlade dobije informaciju o toku pregovaračkog procesa, te da bi Crkva trebalo da bude naročito fokusirana na nacionalni interes, a ne na lične interese sveštenstva.\nOve stavovi Katimerinija, objavljeni na osnovu stavova neimenovanog izvora iz Ministarstva spoljnih poslova, komentarisao je takođe neimenovani član Svetog Sinoda GPC rekavši da se Crkva ne meša u politiku, ali da ima pravo da iznese svoje mišljenje, "osluškujući agoniju grčkog naroda".\nGrčka crkva je, inače, o svom stavu obavestila i premijera Aleksisa Ciprasa u kojem se, između ostalog, kaže:\n" Grčka crkva rečju sveštenstva i naroda od davnih vremena svedočila je o grčkom karakteru Makedonije, stoga ne možemo prihvatiti dodelu pojma 'Makedonija' ili izvedenih reči kao komponente u imenu druge države, koja će imati uticaj u ime raskošne samoproklamovane crkve 'Makedonije'. Očekujemo da odgovorna grčka vlada, koja rukovodi ovim itanjem da razume zabrinutost crkve, što je zabrinutost kosmopolitskog helenizma".


Vud: Napadi u Ugandi pokazuju dve strane Al-Kaide\nSaradnik Nemačkog Maršalovog fonda u SAD, Džozef Vud, u razgovoru za Glas Amerike, razmotrio je šta nedavni teroristički napadi u Ugandi znače u pogledu dalje stretegije i taktike Al Kaide.\nVud: “Napadi Al Kaide u Ugandi ukazuju na slabe i jake strane te organizacije. Jačina Al Kaide se ogleda u činjenici da ona i dalje privlači pojedince, koji su spremni da ubijaju nevine ljude u ime ekstremog krila islamske ideologije. Tim napadima se takodje pokazuje veličina štete koju može da pričini mala grupa ljudi sa ograničenim resursima, zlim namerama i pod plaštom izopačene ideologije. S druge strane, inidikacija njene slabosti je da bi Al Kaida želela da izvrši napade na nekog drugog i drugde, a ne na gledaoce svetskog fudbalskog prvenstva, i to u Ugandi, umesto u SAD ili Evropi, koje su njene stvarne mete. Dakle, to je možda indikacija da ona nije toliko snažna koliko bi želela da bude.\nGlas Amerike: Kakav uspeh se može očekivati od nove vojne strategije generala Dejvida Petreusa u Avganistanu?\nVud: „Nova strategija generala Dejvida Petreusa se neće bitno razlikovati od strategije njegovog prethodnika generala Mekristala, uz odredjene modifikacije. Da li će takva, u suštini marginalno revidirana strategija, biti uspešna, to niko ne zna. General Petreus je veoma sposoban i odvažan komandant, koji dobro razume avganistanski problem i regionalnu situaciju, pošto je aktivan u tom regionu veće duže vreme. On ima odrešene ruke da učini ono što je najbolje i na osnovu toga ne treba isključiti iznenadne i fundamentalne strateške promene. Tu možda leži ključ uspeha.“\nGlas Amerike: Kakve bi mogle da budu posledice eventualnog povlačenja američkih snaga iz Avganistana?\nVud: „Posledice takve akcije bi bile veoma ozbiljne za Evropu i SAD i stoga su Nato i SAD i dalje angažovani. Ako bismo napustili Avganistan, dok su Taliban i Al Kaida aktivni i snažni, povlačenje bi značilo da bi njima bila prepuštena kontrola terena u regionu za dalju obuku i napade, da bi ponovo zaveli svoj sistem vladavine i tiranije, a iznad svega to bi za njih, kao i za teroriste širom sveta, bio ogroman psihološki podsticaj. Drugim rečima, to bi značilo da je još jedna super sila izgnana iz Avganistana, prvo Sovjetski savez, a sada i SAD. To sve ukazuje da je ovo rat, u kome nema opcija, u kome se moraju stvoriti okolnosti pod kojima se Talibanu i Al Kaidi ne sme dopustiti da operišu, niti da kontrolišu Avganistan i region.“


Vesti online / Vesti / Svet / SAD najveći izvoznik: Evo gde ide američko oružje\nSAD najveći izvoznik: Evo gde ide američko oružje\nIzvoz oružja iz SAD je u pet godina, zaključno sa 2017, porastao za 25 odsto, prema danas objavljenim podacima Međunarodnog instituta za mirovna istraživanja (SIPRI) iz Stokholma.\nNajveća količina američkog oružja završi na Bliskom Istoku\nOko 34 odsto celokupnog globalnog izvoza oružja otpada na SAD, a na drugom mestu je Rusija sa udelom od 22 odsto u globalnom izvozu, prenosi njujorška agencija "Blumberg".\nSlede Francuska, Nemačka i Kina, koje su zadržale poziciju najvećih izvoznika vojne tehnologije, dok je Indija najveći uvoznik. Prodaja oružja Bliskom istoku, Aziji i Okeaniji je porasla, dok je, s druge strane, zabeležen slabiji priliv oružja u afričke zemlje, Južnu i Severnu Ameriku i Evropu.\nČak 49 odsto ukupnog izvoza oružja SAD odlazi u zemlje Bliskog istoka, a Saudijska Arabija je, zahvaljujući skoku uvoza od 225 odsto za pet godina, postala drugi najveći uvoznik oružja u svetu.\nU periodu od 2013. do 2017. godine, globalna trgovina oružjem porasla je za deset posto u odnosu na prethodni petogodišnji period, objavio je SIPRI.\nAmerika se "guši" u oružju, a Rusija?\nSVET Amerika daje oružje Ukrajini, Rusi besni\nSVET Nuklearna trka: Na Bliskom istoku se rađa nova sila\nSVET Ameri ucenjuju Tursku: Može F-35, ali ako odustanete od ruskog S-400\nEKONOMIJA Imamo novog "kralja" nafte, a nije Putin


Sajber hronika, 07.03.2012, 00:09 AM\n“Odsekli smo glavu LulzSec-a,” rekao je za Fox News neimenovani zvaničnik FBI koji je učestvovao u istrazi koja je u utorak rezultirala hapšenjem nekolicine vodećih članova hakerskih grupa LulzSec i Anonimni.\nInformacije i dokaze koji su doveli do hapšenja nezvaničnih lidera hakerskih grupa koje su tokom prethodne dve godine nanele štetu koja se meri milijardama dolara napadima na banke, korporacije i vlade, FBI je dobio od osobe za koju se veruje da je bio vladar iz senke LulzSec-a a koji se u javnosti predstavljao nadimkom Sabu.\nPravo ime vođe LulzSec-a koji je tokom više meseci bio doušnik FBI je Hektor Havier Monsegur. Dvadesetosmogodišnji Portorikanac iz Njujorka, nezaposleni otac dvoje dece nakon što je tajno uhapšen u junu prošle godine pristao je da sarađuje sa istražiteljima FBI pošto se 15. avgusta izjasnio krivim po 12 tačaka optužnice koje su u vezi aktivnosti hakerskih grupa čiji je bi član. Između ostalog, on je priznao učešće u napadima na PayPal, Mastercard, Sony, HBGary i veb sajtove vlasti u SAD, Jemenu, Tunisu i drugim državama. On je navodno delovao kao “rooter”, haker koji otkriva slabosti u kompjuterskim sistemima potencijalnih meta napada.\nPrema nezvaničnim informacijama, Sabu je suočen sa mogućnošću zatvorske kazne u trajanju od 124 godine i 6 meseci , pristao na saradnju koja je trajala punih šest meseci. Navodno, on nije lako pristao na saradnju ali je FBI iskoristio njegovu slabost prema deci tako da Sabu nije imao izbora - on nije želeo da ode u zatvor i napusti svoje dvoje dece.\nInformacije koje su istražitelji dobijali od vođe LulzSec-a dovele su do hapšenja i podizanja optužbi protiv još petorice članova hakerskih grupa: "Kayla" (Rajan Akrojd) i "Topiary" (Džejk Dejvis) iz Velike Britanije, "pwnsauce” (Deren Martin) i “palladium” (Donča O'Cerbeil) iz Irske i "Anarchaos” (Džeremi Hamond).\nLideri grupa koje su tokom prethodnih meseci promovisale ideologiju haktivizma i sprovodile svojevrsnu revoluciju na internetu, izgleda da su imali i dodatne lične motive. Naime, optužnica dovodi u vezu vođu LulzSec-a, Monsegura sa prevarama. On je hakovanjem prodavnice auto delova pribavio sebi 4 motora u vrednosti od 3450 dolara. Takođe optuženi Hamond, koji za sebe tvrdi da je član Anonimnih, je prema navodima optužnice, koristeći kreditne kartice ukradene u napadu na Stratfor nelegalno prisvojio 700000 dolara.\nIako vesti o hapšenju vođa hakerskih organizacija upućuju na zaključak da je igra mačke i miša između policije i hakerskih grupa završena, niko sada ne može sa sigurnošću da predvidi kako će reagovati Anonimni. Grupa je poznata po osvetničkim akcijama koje bi usledile posle hapšenja njenih navodnih članova kao što se dogodilo posle hapšenja 25 članova Anonimnih 29. februara kada je napadnut centralni sajt Interpola. Isto se dodilo i američkoj Centralnoj obaveštajnoj agenciji (CIA) koja se našla na meti Anonimusa. Grupa je takođe napala i veb sajtove muzičkih produkcija kao odgovor na gašenje fajl-šering sajta Megaupload i hapšenje osnivača i vlasnika sajta Kima Dotkoma i njegovih saradnika.\nUprkos optimističkim izjavama koje dolaze iz FBI da su ova hapšenja pogubna za dalji opstanak hakerskih kolektiva, Anonimni su već reagovali sa jednog od svojih Twitter naloga tvrdnjom da ovo ni u kom slučaju ne znači da hapšenja označavaju početak kraja organizacije. “Da li zaista treba da objašnjavamo zašto?”, upitao se neko ko stoji iza naloga AnonyNewsNet. Sa istog naloga objavljen je i komentar da izdaja nije vest za većinu članova Anonimnih jer je Sabu mesecima unazad slovio za otpadnika.


RTS :: Saradnja Vojvodine i ruske Arhangelske oblasti\nPolitika Saradnja Vojvodine i ruske Arhangelske oblasti\nSaradnja Vojvodine i ruske Arhangelske oblasti\nsreda, 16. maj 2018, 13:10 -> 13:19\nU Pokrajinskoj vladi potpisan sporazum između Pokrajinske vlade i Vlade Arhangelske oblasti, iz Ruske Federacije, o trgovinsko-ekonomskoj, naučno-tehnološkoj, socijalnoj i humanitarnoj saradnji.\nPrvi put, 180 godina od uspostavljanja diplomatske saradnje između Republike Srbije i Ruske Federacije, potpisan je sporazum između Pokrajinske vlade i neke ruske regije, saopšteno je iz Vlade Vojvodine.\nPredsednik Pokrajinske vlade Igor Mirović rekao je da se u protekle dve godine radilo na uspostavljanju saradnje sa Arhangelskom oblašću, a da je sada, ovim sporazumom, ona i ozvaničena.\n"Želeli smo da pokažemo i potvrdimo prijateljske i bratske veze naša dva naroda i dve regije i ovo je važna politička poruka kojom se mi ponosimo", rekao je Mirović i dodao da će Pokrajinska vlada učiniti konkretne korake kako bi građani osetili dobrobit ove saradnje.\nOvim sporazumom, kako je istakao Mirović, otvara se mogućnost povezivanja privrednih komora, kulturnih institucija i univerziteta.\nGubernator Arhangelske oblasti Igor Orlov izrazio je zadovoljstvo potpisanim sporazumom i pozvao predsednika Mirovića u uzvratnu posetu toj ruskoj regiji.\nAmbasador Ruske Federacije Aleksandar Čepurin izjavio je ovom prilikom da je današnji čin potpisivanja sporazuma veoma važan, jer je Rusija, kako je rekao, na pragu suštinskog ekonomskog razvoja i učvršćivanja odnosa sa svojim partnerima, među kojima, kako je naglasio, Srbija ima posebno mesto.\nNa sastanku, uoči potpisivanja sporazuma, bilo je reči i o održavanju Besmrtnog puka u Novom Sadu sledeće godine, ali i organizovanju velikog koncerta Državnog akademskog Severno ruskog narodnog hora.\n1 Počinje saradnja Srbije i Palaua, potpisana tri sporazuma\n2 Vučić zahvalio predsedniku Palaua na odluci o Kosovu\n3 Šarović sa zvaničnicima EU: Priština hitno da ukine takse\n4 Palau suspenduje priznanje nezavisnosti Kosova\n5 Gojkovićeva sa predsednikom Republike Palau o saradnji


Protest radnika "Zastava oružja" - Bum Sport Music Radio | Bum Sport Music Radio\nČlanovi sindikata “Zastava oružje” protestovali su ispred Narodne skupštine zbog usvajanja Zakona o proizvodnji i prometu naoružanja i vojne opreme tražeći da se fabrika “Zastava oružje” u Kragujevcu izuzme iz privatizacije koja je predviđena novim zakonom.\nPredsednik Sindikalne organizacije “Zastava oružje” Dragan Ilić rekao je da su radnici protestom ispred Narodne skupštine izrazili nezadovoljstvo navodeći da su se “mesecima protivili Nacrtu zakona i njegovim odredbama”, ističe Ilić.\n”Svedoci smo da je država ostala bez hiljadu preduzeća i radnih mesta zbog privatizacije, a to neće zaobići ni fabriku ‘Zastava oružje’. Jeste da se u našem slučaju planira dokapitalizacija, ali sumnjamo da će prodaja dela kapitala doneti dobro fabrici i radnicima koji ne žele da budu tranzicioni gubitnici”, naglasio je Ilić.\nNaveo je da su radnici nedavno predali Narodnoj skupštini peticiju sa 2.000 potpisa radnika zahtevajući da se preduzeće ”Zastava oružje” izuzme iz novog zakona.\nIlić je dodao da radnici ”Zastava oružja” traže i da im se zarade ne umanjuju za 10 odsto i da smatraju da odluka Vlade Srbije ne treba da se odnosi na zaposlene u toj fabrici koji, kaže, nisu budžetski korisnici.\nNa kraju dvočasovnog protesta, predstavnici sindikata predali su pismo upućeno predsednici Narodne skupštine Maji Gojković u kojem su izrazili neslaganje sa usvojenim Zakonom i uputili zahtev da se fabrika izuzme iz privatizacije.\nSkupština Srbije usvojila je juče Zakon o proizvodnji i prometu naoružanja i vojne opreme kojim je omogućeno strano ulaganje u odbrambenu industriju do 49 odsto, odnosno dokapitalizacija.\nStrano ulaganje, prema novom zakonu, mora biti usklađeno sa odbrambenim, bezbednosnim i spoljnopolitičkim interesima Republike Srbije.


Uklonimo barijere zajedno! - MIC - Medijski istraživački centar\nUkazivanje na probleme osoba sa invaliditetom prvi je korak pomoći ovoj osetljivoj društvenoj kategoriji, a to je i cilj novoformiranog informativnog portala „Uklonimo barijere”.\n“Različitim vidovima osnaživanja, kroz radionice, obuke, intervjue, predavanja, forume i slično, pomogli smo i pomagaćemo osobama sa invaliditetom i osetljivim kategorijama da ukazuju na probleme sa kojima se susreću u svakodnevnom životu korišćenjem digitalnih tehnologija. Jedan od ciljeva nam je i socijalizacija kroz inkluziju, što sprovodimo uključuvanjem ljudi bez invaliditeta u sam rad portala „Uklonimo barijere”, u vidu podrške i zajedničkog aktivizma”, kaže Dragana Rodić.\nOna dodaje da je zadatak portala i da pomogne osobama sa invaliditetom u ostvarivanju njihovih prava koja su vezana za dobijanje ortopedskih pomagala, personalne asistencije i slično.\n“Sajt je mesto gde mogu da dođu do konkretnih informacija koje se tiču njih. Meni je posebno drago da smo napravili jednu interakciju i koheziju između osoba sa invaliditetom i onih koji to nisu”, kaže Dragana Rodić.\nRazvojem internet portala, osobe sa invaliditetom su dobile prostor za publikovanje sadržaja putem kojih mogu da ukazuju na probleme sa kojima se svakodnevno susreću, a to je jedan od najefikasnijih mehanizama u procesu zagovaranja koji bi trebalo da vodi ka rešenju istih. Iskustva su pokazala da o problemima jedne grupe ljudi, pogotovu kada se radi o marginalizovanim grupama, najbolje izveštavaju predstavnici same grupe. Medijski opismenjene osobe sa invaliditetom na najefikasniji način mogu izložiti problem široj javnosti.\n“Razvoj platforme je važan i zbog toga što su na medijskoj sceni osobe sa invaliditetom nedovoljno zastupljene, a jedan od razloga je i nedovoljna vidljivost problema sa kojima se suočavaju osetljive kategorije. Razvojem ovog portala, mediji su dobili važan izvor informacija na osnovu kojih bi mogli dalje da razvijaju teme i time dodatno doprinesu poboljšanju položaja osoba sa invaliditetom”, dodaje urednički tim portala.\nJedan od ciljeva jeste i obuka i informisanje ljudi koji nisu osobe sa invaliditetom, kako bi u kasnijem periodu bili mnogo senzibilniji prema ovoj temi i osetljivim kategorijama.\n“Želimo da pokažemo da se svi mi suočavamo sa različitim izazovima u životu i da svi mi u nekom trenitku prolazimo kroz teške životne trenutke. Kroz te poruke koje oni šalju želimo da ukažemo da osobe sa invaliditetom nisu same, da se svi borimo i da smo svi jednaki u ovom društvu i želimo da nam svima bude bolje”, kaže urednik portala Neven Obradović.\nBrisanje svih barijera je prvi korak, dodaje Obradović. “Mi kao društvo moramo da uklanjamo te barijere, da znak sa kolicima koji ukazuje na osobe sa invaliditetom mora mnogo više da se poštuje. To je ono što mi često govorimo na našim sastancima. Time ovo društvo čunimo boljim i doprinosimo jednakosti”.\nPortal su podržale mnoge poznate ličnosti ali i obični građani svesni potrebe da se samo zajedničkim radom može doći do prave inkluzije.\n“Kada pročitaju intervju Ramba Amadeusa koji govori o tome kako posmatra osobu sa invaliditetom, nailazimo na jedan psihološki aspekt kojim motivišemo osobu sa invaliditetom tako što joj kažemo da ona nije ništa drugačija ili različitija i da ima pravi da se ravnopravno uključi u društvo, da se osposobi za rad, da se zaposli, da se druži, da voli”, ističe Dragana Rodić.\nSajt je podržala Ambasada Sjedinjenih američkih država u Srbiji sa idejom poboljšanja položaja osoba sa invaliditetom i veće medijske vidljivosti. Na portalu je otvoren servis „Prijavi problem“ putem koga osobe sa invaliditetom, članovi njihovih porodica ili zainteresovani građani mogu da prijave određeni problem sa kojim se susreću osobe sa invaliditetom i koji negativno utiče na kvalitet njihovog života.


„Džoker“ dobio sina, ime koje mu je dao ima rasplakalo je mnoge (foto)\nBeta 9. jula 2019. 16:55\nGeneralna sekretarka Saveta za regionalnu saradnju (RCC) Majlinda Bregu izjavila je u Sarajevu da je potrebno da Regionalni ekonomski prostor postane u potpunosti funkcionalan, da poslovne transakcije budu jednostavnije i da se ulože politički napori da se gradjanima Zapadnog Balkana omogući slobodno kretanje uz ličnu kartu i otklone strukturalne prepreke trgovini i investicijama.\n„Krajnje je vreme da se primeni odgovarajući mehanizam sličan Šengenu kako bi se omogućilo putovanje u celom regionu i otvorio put za postepeni prelazak na slobodno kretanje gradjana Zapadnog Balkana“, rekla je Bregu u svom obraćanju na samitu Procesa saradnje u Jugoistočnoj Evropi danas u Sarajevu.\nBregu je zahvalila BiH na saradnji tokom prethodne godine kada je predsedavala Procesom saradnje u Jugoistočnoj Evropi (SEECP), kao i na doprinosu u vodjenju i jačanju regionalne saradnje kroz Proces saradnje u Jugoistočnoj Evropi\n„Kao što sam rekla prošle sedmice u Poznanju, i ponovila, još jednom ističem preku potrebu da se Regionalni ekonomski prostor više iskoristi. Tok robe, usluga, kapitala i ljudi i dalje nailazi na prepreke, a mi kasnimo u oblastima povezanosti, digitalizacije i inovacija“, rekla je ona.\nUčesnici samita potvrdili su zajedničku Deklaraciju kojom se potvrdjuje evropski put regiona, s obzirom da je evropska integracija regiona u najboljem interesu kontinenta.\nTodorić odbio da iznese odbrnu i da odgovra na pitana Suda\nNa HR Jadranu olujno nevreme, u višim predlima moguć sneg\nTrnka:Nije bilo pokušaja da zvanično prevede DS\nKavarić: Stanje zdravstva nije alarmatno, pada broj pregleda


Akcionari Montenegroberze trebalo bi da na Skupštini 10. juna daju saglasnost Odboru direktora za kupovinu sopstvenih akcija i donesu odluku o raspolaganju stečenih deonica.\nPODGORICA - Akcionari Montenegroberze trebalo bi da na Skupštini 10. juna daju saglasnost Odboru direktora za kupovinu sopstvenih akcija i donesu odluku o raspolaganju stečenih deonica.\n- Komisija će, pored već pružene pomoći i one koja je u toku, biti uz vas kod sprovođenja dogovorenih smernica, posebno u trenutno izazovnoj situaciji - rekao je Đentiloni.\n- Snažna ekonomska uprava je osnova za makroekonomsku stabilnost i kapacitet za sprovođenje strukturnih reformi i na kraju poboljšanje života građana kroz jačanje rasta i otvaranje radnih mesta - ističe se u dokumentu.\nBEOGRAD- Er Srbija sutrašnjim letom za Cirih, u 7.20 sati, obnavlja komercijalni putnički saobraćaj, potvrđeno je Tanjugu u srpskoj aviokompaniji.\nPotpredsednica vlade i ministarka saobraćaja Zorana Mihajlović obiće će sutra ujutru beogradski aerodrom "Nikola Tesla" povodom prvog komercijalnog leta Er Srbije posle ukidanja vanrednog stanja, najavilo je ministarstvo.\nNa domaćem tržištu akcija zabeležen je danas razočaravajuće mali promet, dok su BELEX indeksi nastavili uzlazni trend.


- Daleko smo jedni od drugih i ovo će za mene lično biti neuspeh svih nas u BiH, ali i za MMF ukoliko do petka, 8. januara, ne postignemo dogovor. Mislim da je najveći deo na MMF-u jer smatram da u pismu namere postoje neki zahtevi i neke mere koji nisu direktno u vezi sa ciljevima ovog aranžmana. Čini mi se da se ovde preklapaju neke obaveze koje BiH ima prema EU sa prethodnim merama koje se postavljaju u aranžmanu MMF-a - naveo je Tegeltija, prenosi Srpskainfo.\nOn je rekao da nema ozbiljnih zahteva za ozbiljne ekonomske reforme, što su najčešće teme aranžmana sa MMF-om, ali da postoje neka politička pitanja koja će verovatno biti rešena u nekom periodu.\n– Ali, aranžman je suviše važan finansijski i svakako da bi se te mjere postavljene na tako oštar način ili u ovako kratkom periodu rešile. Moj je poziv i vladama entiteta i MMF-u da pažljivo pregovaraju i izaberu najbolje rešenje koje će biti u interesu BiH, pre svega privrede, zdravstvenog sektora, pa onda i svih građana BiH i da napravimo taj aranžman. Svakako će se on sprovesti u naredne tri godine i nema razloga da se na samom početku pregovora zablokiramo, po mom mišljenju, da to malo grubo nazovem, ipak nekim političkim temama – izjavio je Tegeltija za “Nezavisne novine”.\nOn je dodao da su svi pregovori o svim aranžmanima MMF-a teški, traju duže nego što se planira, ali svaki put su pravljeni različiti dogovori, kompromisi, tražena su najbolja rešenja i svaki put postizana saglasnost.


EU tužila Hrvatsku i dobila presudu - Sputnjik Srbija\n12:57 12 Avgust 2020\n10:29 09.05.2019 Preuzmite kraći link\nSud EU je presudio da Hrvatska nije ispunila obaveze iz evropske Direktive o otpadu.\nMeđu tim obavezama je i ona da obezbedi zaštitu zdravlja ljudi i okoline zbog „crnog brda“ u Biljanima Donjim, u blizini Zadra, gde je deponija na kojoj se nalazi 140.000 tona otpada iz bivše Fabrike elektroda i ferolegura (TEF) iz Šibenika.\nU tužbi koju je protiv Hrvatske podnela Evropska komisija 2. maja Sud Evropske unije je presudio da Hrvatska nije ispunila obaveze iz Direktive o otpadu, zato što nije preduzela mere u vezi sa „sanacijom ilegalnog ’crnog brda‘ na području Biljana Donjih“, u blizini Zadra, prenosi „Indeks“.\n„Od 2010. godine na toj lokaciji je na zemljište, koje nije uređeno za odlaganje otpada, u blizini porodičnih kuća odložena šljaka koju Hrvatska nije klasifikovala kao otpad, a nisu preduzete ni mere zaštite podzemnih voda i sprečavanja širenja prašine u okolinu.\nŠljaka je dovožena prilikom sanacije bivše Fabrike elektroda i ferolegura iz Šibenika i od tada se meštani žale, a Evropska komisija je Hrvatsku 2014. godine prvi put upozorila na njene obaveze.\nNakon što do aprila 2018. godine otpad nije bio saniran, Evropska komisija je protiv Hrvatske podnela tužbu, a nakon postupka sud je utvrdio da su osnovana sva tri tužbena zahteva.\nSud u presudi navodi da Hrvatska nije poduzela sve mere da se upravljanje otpadom sprovodi tako da se ne ugrožava zdravlje ljudi i da se ne šteti okolini, kao i da nije ispunila svoje obaveze, jer je smatrala da je šljaka odložena u Biljanima Donjim nusproizvod.\nHrvatska, EU, presuda


Blejzer je pred sudom u novembru 2013. godine priznao krivicu za mito, pranje novca i utaju poreza, ali je pristao da pomogne u istrazi da se otkrije korupcija u FIFA. Njegove informacije pomogle su da se podignu optužnice protiv 14 bivših čelnika FIFA i doprinele su padu tadašnjeg presednika svetske kuće fudbala Sepa Blatera.\n"Njegovo loše ponašanje, za koje je prihvatio odgovornost, ne bi trebalo da zamagle pozitivan uticaj koji je imao na svetski fudbal", navodi se u saopštenju.\nBlejzer je svojevremeno bio generalni sekretar Saveza Severne i Centralne Amerike i Kariba (CONCACAF), kao i član Izvršnog komiteta FIFA.\n"Dugo sam poznavao Čaka. Uradio je mnogo za sport. Žao mi je što je imao probleme vezane za FIFA, ali bio je dobar čovek. Pomogao je sport u SAD", rekao je selektor fudbalske reprezentacije SAD Brus Arena.\nBin Hamam je tada bio predsednik Azijske fudbalske konfederacije i dugogodišnji protivnik Sepa Blatera. Blater je dobio i četvrti mandat, a Vorner i Hamam su suspendovani. Blater je četiri godine kasnije dobio i peti mandat, ali je morao da napusti funkciju zbog navećeg skandala u istoriji FIFA.\nU izveštaju CONCACAF iz 2013. godine navodi se da je Blejzer proneverio novac te organizacije, kako bi održavao luksuzan način života i zadržao apartmane u Trampovoj kuli u Njujorku, u luksuznom hotelu u Majamiju, kao i na Bahamima. Navodi se da je od 1996. do 2011. godine preko provizija i druih isplata stekao 20,6 miliona dolara.\nBlejzera je policija uhvatila na ulici na Menhetnu, zapretila mu hapšenjem posle čega je postao doušnik, 2011. godine. Američko tužilaštvo je otpužilo više od 40 fudbalskih zvaničnika, marketinških stručnjaka i saradnika, a istraga se odvijala i u Švajcarskoj.


USLUGE JAVNIH BELEŽNIKA NIŽE OD ZBIRA ADVOKATSKE TARIFE I SUDSKE TAKSE\nPredsednik Javnobeležnicke komore Srbije Miodrag Đukanović rekao je da je u najvećem broju slučajeva tarifa za usluge javnih beležnika niža od zbira advokatske tarife i sudske takse koja se plaćala za isti pravni posao.\nOn je u intervjuu Tanjugu objasnio da se usluga koju pružaju javni beležnici sastoji od sastavljanja ugovora i njihove overe, dok je ranije sastavljanje ugovora i njihova overa bila podeljena tako što su u praksi ugovore najčešće sastavljali advokati, a njihovu overu vršio sud.\nSastavljanje ugovora je plaćano advokatu, a overa sudu, dodao je on.\nKada se sabere advokatska tarifa i sudska taksa i uporedi sa tarifom javnih beležnika izvesno je da je beležnička tarifa niža od zbira advokatske tarife i sudske takse, u najvećem broju slučajeva, istakao je Đukanović.\nNaveo je kao primer tarifu javnih beležnika za ugovor o kupoprodaji stana vrednosti 50 hiljada evra koja iznosi 30.000 dinara.\nSudska taksa za overu tog ugovora je 27.545 plus sastavljanje ugovora od strane advokata minimum 22.500 do 1,5 odsto od 50 hiljada evra (od vrednosti ugovora), što ukupno iznosi 50.045 dinara, ukazao je Đukanović.\nOn je dalje naglasio da je overa u sudu predstavljala samo overu potpisa i nije podrazumevala proveru sadržine ugovora.\nSada je, kako je naveo, javni beležnik obavezan da izvrši proveru svih bitnih podataka za predmetni ugovor i da ga sačini u skladu sa pozitivnim zakonodavstvom.\nZbog toga je u jednom broju slučajeva, objasnio je Đukanović, došlo do promene forme u kojoj se sačinjavaju određene isprave, pa se umesto overe potpisa ove isprave sačinjavaju kao javnobeležnički zapisi.\nTo podrazumeva da se ne overava samo potpis na donetoj ispravi, već se sačinjava nova isprava što predstavlja sasvim drugu vrstu pravnog posla u odnosu na overu potpisa i u tim primerima došlo je do povećanja cene, ali i povećanja pravne sigurnosti, naglasio je Đukanović.\nPrema njegovim rečima, javnobeležnička profesija je uvedena da bi se podigao nivo sigurnosti pravnog prometa, ubrzao pravni promet, smanjio broj sporova i rasteretili sudovi.\nSigurno će sve ove prednosti notarske profesije egzaktno biti pokazane već nakon kraćeg perioda rada notara, kao što je to praksa pokazala u evropskim zemljama i u zemljama u okruženju, ukazao je predsednik Komore javnih belžnika koji su počeli sa radom 1. septembra.\nOn je istakao da javnobeležnička profesija omogućava građanima da na jednostavniji način, na jednom mestu i bez čekanja na šalterima završe posao, uz garancije koje je javni beležnik dužan da obezbedi kao nosilac javnih ovlašćenja.\nĐukanovćev kolega, predsednik Komore javnih beležnika Republike Srpske Marinko Plavlšić rekao je Tanjugu da se posle sedam godina od uvođenja notarijata u RS mogu sagledati pozitivni efekti te profesije i u ekonomskom i u političkom pogledu, a prvenstveno u odnosu na ostvarivanju građanskih prava i povećanju pravne sigurnosti građana.\nPrema njegovim rečima, jedan deo poslova koji su dati notarijatu izvučeni su iz sfere sive ekonomije i sada država preko javnih beležnika ima potpunu kontrolu u finansijske tokove određenih finansijskih transakcija.\nIstovremeno ima kontrolu nad obrađivanjem pravnih poslova, a posebno u prometu nepokretnosti, ukazao je Plavšić.\nUz napomenu da je notarijat služba dostojna čoveka 21. veka, Plavšić je rekao da se seća vremena kada su građani u RS čekali po čitavu noć ispred sudova da bi overili potpis.\nMeđutim danas se, kako je naveo, građanin najavi kod notara, dobija pravni savet i notarsku uslugu, a istovremeno nije izložen velikim novčanim obavezama u odnosu na obaveze koje je imao pre uvođenja notarijata.\nPre su te poslove obavljali nadripisari, a u vrlo malom delu advokati i kada se uporede troškovi posla tih lica plus troškovi overe u sudu oni se izjednačavaju sa notarskom uslugom, naglasio je Plavšić.\nOn je podsetio i na aspekt odgovornosti javnog beležnika za valjanost pravnog posla koji obavlja i zaštitu interesa svih učesnika u tom pravnom poslu.\nNaveo je i podatak da se u notarskim kancelarijama u Republici Srpskoj godišnje obradi oko 100.000 predmeta , odnosno da između 300 i 500. 000 stanovnika dobija notarsku uslugu ili savet.\nKada su u pitanju cene usluga, Plavšić je rekao da su one mahom na istom nivou kao u Srbiji i drugim zemljama u okruženju i da tu nema nekih velikih razlika i odstupanja.\nPredsednik Komore javnih beležnika je uveren da posle sedam godina od uvođenja te profesije u RS, kada bi se građani RS izjašnjavali o notarijatu svi tražili da ta služba postoji i funkcioniše jer na taj način, kako je naveo, dobijaju pravnu sigurnost i zadovoljenje svojih subjektivnih prava na vrlo brz i ekonomičan način.


MINULI PRAZNICI NA ZLATIBORU Dobra poseta, a dobra i zarada - UžiceMedia\nNaslovna Turizam MINULI PRAZNICI NA ZLATIBORU Dobra poseta, a dobra i zarada\nDobra posećenost Zlatibora u vreme praznika, koncertu prisustvovalo oko 50 000 ljudi, u zimskim sportovima dnevno uživalo preko 5.000 skijaša. Sada na Zlatiboru ima i do 50 centimetara snega, skijališta i sankališta rade punim kapacitetom.\nDa su i ove godine novogodišnji praznici bili veoma uspešni za turističku privredu Zlatibora govore i zanimljivi podaci. U novogodišnjoj noći na koncertu jedne od najpoznatijih muzičkih zvezda Balkana, Dragane Mirković, na Kraljevom trgu bilo je oko 50.000 ljudi, a slobodno mesto u zlatiborskim kafićima i restoranima bilo je gotovo nemoguće pronaći.\nProteklim praznicima zadovolji su i hotelijeri čija je popunjenost bila preko 95 odsto, kao i izdavaoci privatnog smeštaja kod kojih je zabeležena popunjenost od oko 90 odsto.\nSezona je dobro počela i za Ski centar Tornik, gde je tokom prazničnih dana u zimskim sportovima uživalo preko 5.000 skijaša.\nVeliko interesovanje posetioca Zlatibora bilo je i za zabavne parkove, pa je tokom proteklih praznika Dino park posetilo do 5.000 gostiju.\nDobrim rezultatima može se pohvaliti i Ski škola, u okviru Avantura parka gde veliki broj dece i početnika pravi svoje prve korake na skijama, a iskusni skijaši uživaju u noćnom skijanju.\nImajući u vidu da je tokom proteklih praznika na Zlatiboru dnevno boravilo do 30.000 gostiju i ugostitelji su imali pune ruke posla. Restorani i kafići bili su danonoćno popunjeni, a prema njihovim rečima gosti su bili najviše zainteresovani za poznate zlatiborske specijalitete, pa se na Zlatiboru dnevno prodavalo čak do 6.000 komplet lepinja i preko 12.000 pljeskavica i drugih specijaliteta sa roštilja.\nZimski sportovi privlače mnoge goste (Foto: TO Zlatibor)\nTrenutno na planini ima i do 50 centimetara snega, skijališta i\nsankališta rade punim kapacitetom, pa Zlatibor spremno dočekuje nove goste. Velika posećenost očekuje se i za vreme predstojećeg zimskog raspusta, a svi lokaliteti i sadržaji i dalje će biti otvoreni za posetioce, navedeno je u informaciji Turističke organizacije Zlatibor. www.zlatibor.org.rs\nPrethodni tekstŽRTVA MRAZA KOD PRIJEPOLJA Žena preminula od posledica smrzavanja\nSledeći tekstKonkurs za novinarsku nagradu CVET JEDNAKOSTI\nTORNIK Otvaranje zimske sezone


BiH iduće godine domaćin pet najvećih evropskih takmičenja u taekwondou – Fokus.ba\nU BiH naredne sedmice stižu predstavnici delegacije Evropske taekwondo federacije kako bi zvanično potpisali Ugovor sa Taekwondo savezom Bosne i Hercegovine, kada će biti organiziranai konferencija za medije\nNakon višegodišnjeg lobiranja predstavnika Taekwondo saveza BiH, država Bosna i Hercegovina prvi put u historiji dobila je domaćinstvo Evropskog prvenstva u olimpijskom taekwondou.\nU 2020. godini Bosna i Hercegovina i grad Sarajevo bit će domaćin evropskih prvenstava za seniore, juniore i veterane, kao i finalnih turnira Gen24 i G1 Bosna i Hercegovina Open.\nUkupno pet događaja u olimpijskom taekwondu bit će održano od 26. oktobra do 2. novembra 2020. godine, a okupit će više od 1.600 takmičara i takmičarki.\nU BiH naredne sedmice stižu predstavnici delegacije Evropske taekwondo federacije kako bi zvanično potpisali Ugovor sa Taekwondo savezom Bosne i Hercegovine, kada će biti organiziranai konferencija za medije.\nPlaniran je dolazak koordinatora za sport World Taekwondo Europe Ioannisa Mouroutsosa i generalni direktor ove organizacije Kennetha Schunkena. Uime Taekwondo saveza BiH bit će prisutni predsjednik Taekwondo saveza BiH August Orlović, te predsjednik Organizacionog odbora turnira Samir Šarić. Također je planirano da se na konferenciji obrati i predsjendnik Olimpijskog komiteta Bosne i Hercegovine Izet Rađo.\nDolazak delegacije je planiran 13. novembra, a nakon konferencije za medije planirana je i posjeta Olimpijskom muzeju, saopćeno je iz Taekwondo saveza BiH.


BANINI ISPUNIO STANDARD HACCAP\nU preduzecu Banini iz Kikinde juce je uprilicena svecanost povodom dobijanja sertifikata ISO 9001, 14001 i 18001 i standarda HACCAP od strane americke kuce AQE. Kikindska firma uspela je da implementira ova cetiri medunarodna standarda u roku od devet meseci.\n- Fizicki obim proizvodnje u poslednjih deset godina povecan je sa 747 tona u 1996. godini na blizu 13.000 tona, koliko ocekujemo ove godine. Obim proizvodnje u prvih deset meseci 2005. godine veci je za 14,3 odsto nego lane. Uporedo sa rastom proizvodnje raste i dobit i prošle godine iznosila je 3,4 miliona evra. Vrednost izvoza u prvih deset meseci ove godine premašila je 1,8 miliona evra, a u fabriku je tokom poslednjih pet godina uloženo oko 12 miliona evra - istakao je Radenko Stanic, generalni direktor firme Banini a.d.\nKikindsko preduzece za proizvodnju slatkih i slanih keksa nedavno je uvelo u pogon za proizvodnju "noblica" cetiri robota, a projekat robotizacije realizovala je slovenacka firma IMEA. Proizvodni program Baninija ove godine obogacen je i puštanjem u rad nove linije za proizvodnju slanog keksa pod nazivom "trik". Danas.


Adis Ahmetović razgovarao s Vučićem: Srbija ima zadatak da proaktivno djeluje u stabilizaciji regiona\nČetvrtak, 03/02/2022 19:18\nDanas je u Beogradu upriličen susret sa specijalnim izaslanikom ispred njemačkog Bundestaga za Balkan, Adisom Ahmetovićem i srbijanskim predsjednikom Aleksandrom Vučićem.\nRazgovaralo se o potencijalima za jačanje bilateralne saradnje između Njemačke i Srbije, evropskom putu te regionalnim problemima i pitanjima.\nČlan odbora za vanjsku politiku Bundestaga i vladajuće socijaldemokratske partije (SPD), Adis Ahmetović istakao je da će mu u budućnosti, između ostalog, biti cilj da pomogne zemljama Zapadnog Balkana na putu ka Evropskoj uniji.\nOn je pohvalio ekonomski napredak Srbije čemu svakako u značajnoj mjeri doprinose i njemački investitori.\nPredsjednik Srbije Aleksandar Vučić izjavio je da poštuje namjere izaslanika Ahmetovića da podrži saradnju između zemalja Zapadnog Balkana, što je dobro za očuvanje stabilnosti i mira u regionu.\nVučić je dodao da će Srbija nastaviti sa reformama koje će stvoriti sigurnu atmosferu za strane investitore, jer su njemački investitori te ekonomska saradnja sa Njemačkom od najveće važnosti za razvoj Srbije.\nNa kraju susreta zamolio je Ahmetovića da prenese pozdrave njemačkom kancelaru Šolcu, uz uvjerenje da će se saradnja između Njemačke i Srbije nastaviti.\nAhmetović i Vučić [Foto: Ustupljeno Otisku]\nSrbija ima zadatak da proaktivno djeluje u stabilizaciji regiona\nNakon razgovora sa predsjednikom Srbije, Ahmetović je naglasio da put Srbije mora biti evropski i da će pristupanje EU biti moguće nakon sveobuhvatne normalizacije odnosa između Beograda i Prištine.\nPrema njegovim riječima Srbija ima važan zadatak da proaktivno djeluje u stabilizaciji regiona, da izgradi mostove razumijevanja te da ih podrži.\nPoslije razgovora sa predsjednikom Srbije, Ahmetović je nastavio posjetu Srbiji gdje su još planirani sastanci sa predstavnicima Roma, odborom za vanjske i evropske integracije i sa predstavnicima opozicije.\nNakon dvodnevne posjete Srbiji član Bundestaga Adis Ahmetović će otputovati u Bosnu i Hercegovinu.\nPRIREDIO: Hakija Karić\n[VEZANI ČLANAK: Spiralu neprestanog podrivanja Daytonskog mirovnog sporazuma moramo hitno prekinuti]\nPrethodni članakSrđan Samardžić za Otisak: AK Maraton Brčko u Lisabon po što bolji plasman\nSljedeći članakObiman dnevni red za 20. redovnu sjednicu Skupštine: Najviše pažnje bi trebao izazvati Program rada Vlade\nOtisak.ba - Ponedjeljak, 04/07/2022 8:22\nBivši predsjednik Hrvatske Ivo Josipović automobilom uletio u kafić\nOtisak.ba - Nedjelja, 03/07/2022 18:19\nOtisak.ba - Nedjelja, 03/07/2022 18:14\nViše hiljada Makedonaca protestvovalo na ulicama Skoplja zbog sporazuma sa Bugarskom


Buč Kesidi 21. maja u niškoj Banovini | MediaPress\nPančevački sastav Buč Kesidi održaće veliki samostalni koncert u Nišu u subotu, 21. maja u Dvorištu Univerziteta (Banovina), od 21 čas. Ulaznice su u prodaji na svim prodajnim mestima Tickets.rs i Gigistix po ceni od 1.000 dinara, dok će neposredno pre koncerta cena karte biti 1.200 dinara.\nOvo će ujedno biti prvi nastup benda nakon dva unapred rasprodata koncerta u Nišu 2019. godine, kada su nastupili u klubu Feedback.\nBuč Kesidi trenutno radi na novom albumu i neke od novih pesama publika će imati prilike da čuje uživo u Nišu.\nTag:BanovinaBuč KesidiDvorište Univerziteta u Banovinikartekoncertkoncert u Nisunisprodajna mestaUlaznice


Van Gal oštro odgovorio kritičarima Runija\nBeta 17. avgusta 2015. 16:45\nTrener Mančester junajteda Luj van Gal oštro je danas odgovorio medijima koji su kritikovali Vejna Runija posle prva dva kola Premijer lige.\n„Sve što su mediji pisali u poslednjih godinu dana od kad sam ovde jeste da treba da ga stavim na mesto centarfora, tako da je zapanjujuće da posle samo dve utakmice sumnjate u svoje lično mišljenje. To ne mogu da razumem“, rekao je Van Gal novinarima u Mančesteru.\nRuni, koji je igrao na mestu centarfora, nije postigao gol u prve dve utakmice u prvenstvu, a u pobedi nad Aston Vilom u petak delovao je malo zbunjeno na terenu.\n„Siguran sam da će početi da daje golove. Ja uvek verujem u svoje igrače“, rekao je Van Gal.\nStrelac na Vila Parku u petak bio je Adnan Januzaj, kome je ovo bila prva utakmica u sezoni za Junajted i koji je prošle sezone samo sedam puta bio član prvog tima. Van Gal ga je pozvao da održi formu.\n„Prošle godine je morao da se nadmeće sa 24 igrača, a ima 20 godina. Jedna od osobina mladih igrača jeste da igraju promenljivo . Moguće je da bude član prvog tima, ali u klubu kao što je Junajted, mesto u prvih 11 nije nikome zagarantovano. Svi igrači ovde to znaju i zato imamo vrlo dobar timski duh“, rekao je Van Gal.


U 11. kolu Arkus lige odigran je derbi ”južne pruge” u kojem su rukometaši leskovačke ”Dubočice” opravdali ulogu favorita i bez većih problema savladali niški Železničar rezultatom 32:19 (19:9).\nDubočica osvojila bod protiv Partizana, poraz Železničara od Mokre Gore\n12:05, 21. 11. 2021.\nRukometaši "Dubočice" odigrali su nerešeno na gostovanju sa ekipom "Partizana" 21:21 (12:9) u derbiju 10. kola Arkus lige. Poraz je doživeo niški "Železničar", od koga je tim "Mokre Gore" bio usprešniji rezultatom 30:23 (15:10).\nŽelezničar poražen od Partizana, Naisa u derbiju kola bolja od Medicinara\n10:56, 14. 11. 2021.\nNovi poraz rukometaši Železničara doživeli su u 9. prvenstvenom kolu, pošto je ekipa Partizana u hali ”Čair” slavila rezultatom 30:19 (13:9). Na istom mestu nekoliko sati kasnije do pobede su stigle rukometašice Naise, koje su u derbiju 10. kola Arkus lige nadigrale Medicinar sa 30:29 (14:13).\nU hali "Čair" meč Železničara i Partizana, a dva sata kasnije Naisa dočekuju Medicinar\n13:22, 13. 11. 2021.\nU okviru 9. kola Arkus lige rukometaši Železničara ugostiće prvoplasirani tim grupe B ekipu Partizana od 17:30 u hali ”Čair” u kojoj će se dva sata kasnije u derbiju 10. kola ženske lige sastati Naisa i Medicinar .\nSlavlje Dubočice u Subotici, Železničar pretrpeo još jedan poraz\n10:52, 11. 11. 2021.\nNakon pauze zbog EHF nedelje, nastavljeno je prvenstvo u rukometnoj Arkus ligi, a timovi sa juga zabeležili su polovičan učinak na gostovanjima u 8. kolu grupe B. Leskovačka ”Dubočica” slavila je protiv ”Spartaka” rezultatom 27:22 (14:11), dok je ”Železničar” poražen od zrenjaninskog ”Proletera” 33:26 (15:13).\nŽelezničar nemoćan na gostovanju Spartaku\n09:42, 1. 11. 2021.\nJoš jedan ubedljiv poraz doživeli su rukometaši Železničara, koji su u 7. kolu Arkus lige poraženi od Spartaka u Subotici rezultatom 44:29 (22:13). Ekipa iz Niša je tako ostala jedina ekipa u ligi koja nema nijednu pobedu od početka sezone.\nDubočica gost u Aranđelovcu, Železničar u Subotici, Naisa domaćin timu iz Inđije\n17:04, 29. 10. 2021.\nU 7. kolu Arkus lige rukometaši Dubočice u subotu od 19 sati u derbiju B grupe gostovaće ekipi Šamota. Pola sata pre meča u Aranđelovcu, rukometašice Naise dočekaće u Nišu ekipu Železničara iz Inđije, dok će u nedelju od 18 sati u Subotici snage odmeriti Spartak i niški Železničar.


Potpredsednica Stranke slobode i pravde (SSP) Marinika Tepić izjavila je danas da je prilikom davanja iskaza u Policijskoj upravi u Jagodini, "imenom i prezimenom iznela lica" koja su "duži niz godina" učestvovala u podvodjenju žena, devojaka i devojčica na "žurkama" Dragana Markovića Palme, ali da će imena sedam svedoka dati kada im se obezbedi zaštita.\nTepić je na konferenciji za novinare u Jagodini rekla da je “u policiji dala iskaz protiv nekoliko krivičnih dela koji se navode u njenom pozivu za davanje iskaza, izmedju ostalog trgovine uticajem, pedofiliju i prostituciju”, u vezi sa optužbama protiv predsednika Jedinstvene Srbije i Skupštine grada Jagodine Dragana Markovića.\nOna je navela da je u iskazu navela da su medju redovnim korisnicima takve zloupotrebe bili i najviši funkcioneri iz Jagodine, “gradonačelnik Ratko Stevanović i poslanik, predsednik Odbora za pravosudje i član Visokog saveta sudstva Petar Petrović”.\nTepić je rekla da nije želela da otkrije identitet svedoka, od kojih su neki svedočili tim delima, a neki su žrtve, ali da je “jagodinskoj policiji opisala sva saznanja do kojih je neposredno došla” i da ima “najmanje sedam lica koja žele da budu medju ljudima koji će učestvovati u dokazivanju ove sramote za celu Srbiju, a ne samo za Jagodinu”.\n“Nisam smela da otkrijem identitet tih ljudi. Stavila sam se na raspolaganje tužilaštvu ali bez obezbedjenja zaštite i žrtava i svedoka ne mogu da dovodim u rizik bilo koga. Da sam iznela njihova imena u jagodinskoj policiji, sigurno bi do večeras njihova imena bila na stolu i telefonu Dragana Markovića Palme”, kazala je Tepić.\nOna je rekla da “prvoosumnjičeni (Dragan Marković Palma) nije trepnuo (zbog optužbi) i da danima, od Narodne skupštine do televizija sa nacionalnom frekvencijom, non stop traga za svedocima” u pokušaju “da utiče na sam postupak i da zastraši svakog ko bi se usudio da svedoči”.\n“Zakon o krivičnom postupku predvidja da tužioci imaju pravo da obezbede status posebno osetljivog svedoka, što podrazumeva ne ovakvo dolaženje u policiju da svi znaju, nego i onlajn davanje iskaza, bilo kojim video putem, ali i da tužilaštvo ode kući kod tih svedoka ili žrtava da bi se oni osećali bolje”, kazala je Tepić.\nTepić je navela da će se “istog momenta kada Tužilaštvo obezbedi posebne uslove i za svedoke i za žrtve, odazvati sa identitetom najmanje sedam lica koji žele da svedoče protiv Dragana Markovića Palme i dugogodišnjeg horora”.\n“Pre nekoliko dana odavde su protiv mene podnete 393 krivične prijave, nakon najave Dragana Markovića Palme, za to vreme za najmanje deset godina od neposrednih svedoka koliko sve ovo traje, nikada nijedna prijava nije podneta. A ova policija je bila u obavezi da zna za okupljanja najmanje 20 ljudi naročito kada su na njima prisutni javni funkcioneri”, rekla je Tepić.\nOna je rekla da su “sama država i pravosudje priznali da u Jagodini ne može biti nezavisne istrage ni postupanja” time što je predmet delegiran u dugo tužilaštvo.\nPrema njenim rečima, na osnovu iskaza svedoka i žrtava, koji su joj poznati, “šema je uvek ista”, kako su se podvodile žene, devojke i devojčice.\n“Iskazi svih svedoka se podudaraju bez obzira da li su putovanja u inostranstvo u pitanju ili lokalni ručkovi. Uvek se nastavlja after parti kada se gosti povuku, kada na scenu stupaju veoma mlade devojke, devojčice, žene, kojima koordinišu Palmine sekretarice”, kazala je Tepić i dodala da su neke od tih “kooridinatorki” zaposlene u javnim preduzećima.


Održana peta „Knauf akademija“ › Made-in-Germany.rs\nU organizaciji članica „Knauf Grupe“: „Knauf“, „Knauf Insulation“ i „AMF“, na Staroj planini je početkom oktobra održana peta „Knauf akademija“ koja je brojne stručnjake iz oblasti građevine informisala o savremenim trendovima u arhitekturi i građevinarstvu.\nStručnjaci iz Knaufa su predstavili novitete u energetskoj efikasnosti, zaštiti od požara i zvučnoj zaštiti, a prikazali su i kompletna rešenja i softvere koji u značajnoj meri olakšavaju rad građevinskih inženjera i arhitekata. Predstavljene su karakteristike proizvoda od staklene i kamene mineralne vune sa „ECOSE“ tehnologijom, nova rešenja u stanogradnji, „Firewin“ sistemi pasivne zaštite od požara, a neka rešenja, poput daljeg razvoja programa KT, najavljena su za sledeću godinu.\nOvogodišnjoj Knauf akademiji je prisustvovalo oko 200 gostiju, uglavnom arhitekata, projektanata i fakultetskih profesora, među kojima je bilo i puno stručnjaka iz Makedonije, Hrvatske, BiH, Bugarske i Crne Gore. Prisustvo na događaju i ove godine se, u skladu sa Pravilnikom o kontinuiranom profesionalnom usavršavanju inženjera, bodovalo od strane Inženjerske komore Srbije, koja je Knauf akademiju uvrstila u program permanentnog obrazovanja inženjera, prenosi „promo“.\nNa konferenciji je više puta istaknut kontinuitet i kvalitet saradnje između firmi iz Knauf grupacije i stručne javnosti, koji se realizuju na obostrano zadovoljstvo. Po rečima gostiju Knauf akademije, ovogodišnji skup je u svakom smislu ispunio očekivanja, prevazišao sve prethodne i postavio visoke standarde za narednu godinu.\nKancelarija „Kihne+Nagel“ na Niškom aerodromu


Zvezda obasjala Beograd na vodi - bokserski savez srbije\nZvezda obasjala Beograd na vodi\nPostavljeno 30/05/2021 30/05/2021 by Bokserski Savez Srbije\nPlemenita veština, briljanta partija 1. kola Regionalne Lige i crvenobeli trijumf sa pogledom na grandiozni kompleks Beograd na vodi. Boks je još jednom pokazao da je drugačiji, da ima svoju priču koja se razlikuje od svih ostalih, koja ima svoj jedinstven pečat i ne odstupa od svojih postulata džentlmenstva. Atraktivnost i moć plemenite veštine ne dolazi sama od sebe, satkana je od rada, odricanja, odsustva straha i na kraju zagrljaj ljutih rivala koji čini ovaj sport veličanstvnim. Kroz pogled na ovakvu prizmu startovala je bokserska Regionalna Liga ex-Yu zemalja na koju se čekalo decenijama i koja je okupila klubove od Vardara pa do Triglava.\nNakon premijernog meča koji je u Skoplju ugostio domaći tim Vardara i gostujućeg iz Loznice i u komeje do slavlja stigao srpski tim rezultatom 14:6, isti rezultat ponovio se i u naredna dva susreta, najpre u Sarajevu gde je Željezničar savladao Podgoricu 14:6, sada i u srpskoj prestonici gde je Crvena zvezda savladala goste iz Slovenije, ekipu Maribora 14:6. Prvo kolo Regionalne Lige biće zaokruženo nakon meča koji sledi u Zagrebu i gde će domaća ekipa ugostiti tim Radnika iz Bijeljine.\nU Beogradu smo imali priliku da vidimo nesvakidašnji spektakl, boks meč na otvorenom, u fantastičnom ambijnetu, što je publika mogla da vidi putem malih TV ekrana na TV Arena 1. Iako je susret održan na otvorenom, navijači nisu prisustvovali i ispoštovane su sve epidemiološe mere.\nPobedu za Crvenu zvezdu ostvarili su Momčilo Janjić, Kristijan Jovanović, Nemanja Gavrilović, Đejlan Toskić, Sandro Poletan, Sadam Murgamedov i Milutin Stanković.\nIako je rezultat dosta ubedljiv u korsit crvenobelih, predstavnik Slovenije potvrdio je da ima puno talentovanih bokesra i da će u nastavku Lige sigurno biti nezgodan rival. Ističemo sjajan duel Sandra Poletana i Edin Sejdinović koji je obilovao sjajnim udarcima sa obe strane i beskprekornom borbom oba borca, na kraju, za nijansu bolji je bio kapiten Crvene zvezde Poletan.\n„Nakon odličnih rezultata u Super Ligi Srbije gde smo jedini neporaženi klub, svi mi koji činimo ekipu Crvene zvezde smo želeli pobedu protiv Maribora i na taj način sjajan start i Regionalne Lige. Meč sa kolegama iz Slovenije obeležila je fenoemanlna atmosfera, pre svega mislim na ring na otvorenom koji je imao pogled na prelepi Beograd na vodi, to je samo dodatno bio motiv svima nama da pružimo maksimum. Imao sam za rivala odličnog Sajdinovića i siguran sam da će ovaj bokser, ako ovako nastavi, imati odličnu budućnost u regionu. Najvažnije je da sam uprkos velikoj i bespoštednoj borbi ostvario pobedu. Sada nam predstoji veliki derbi sa Partizanom u okviru Bokserske Lige Srbije, a kako čujem, ukoliko vremenski uslovi dozvole i on će biti održan na otvorenom, na nekoj od lepih lokacija u Beogradu, što znači novi spektakl“ – zaključio je kapiten crvenobelih Poletan.\nSilna četvorka za naslov šampiona Bokserske Super Lige Srbije 2020/21\nBoks derbi večitih ukrasio Mali Kalemegdan\nCrvena zvezda, Partizan i Radnički osnovali novi Boks savez u Beogradu


Sabina Mujanović je predsjednica Uprave Vienna osiguranja VIG, društva za osiguranje koje pripada Vienna Insurance Group, najvećoj osiguravajućoj grupaciji u Austriji, Centralnoj i Istočnoj Evropi. Magistrica je menadžmenta, diplomirana ekonomistica, ovlaštena revizorka i certificirani računovođa. Više od 20 godina iskustva u finansijskom sektoru, od čega...\nProjekt mentorstva Ženska Mentorska Mreža prošle godine okupio je više od 100 poslovnih žena i omogućio razmjenu znanja i iskustava uspješnih menadžerica sa mladim ženama na početku karijere. Priliku za razmjenu znanja i iskustva dobile su, između ostalih, Nedeljka Bilić, članica Uprave za finansije u...\nIz kompanije Telemach poručuju da neće povisiti cijene svojih usluga. Protiv kompanije Telemach BH već nekoliko sedmica vodi se negativna kampanja utemeljena na potpunim neistinama i lažnim konstrukcijama. Posljednja od plasiranih lažnih informacija koja ima za cilj obmanu korisnika je da će Telemach BH povisiti...\nZabavite se, testirajte svoje znanje i osvojite vrijedne nagrade Addiko Bank Sarajevo, pokrenula je novi kviz znanja za sve one koji žele provjeriti svoje znanje iz različitih oblasti, relaksirati se ali i naučiti nešto novo. Učešćem u kvizu znanja „Priroda i društvo“ moguće je osvojiti jednu od 6 vrijednih...\nRegistracija učesnika 11. Sarajevo Business Foruma (SBF), koji će se održati 11. i 12. maja u Sarajevu, zvanično je otvorena. Zainteresirani za učešće na najvećoj poslovno-investicijskoj konferenciji u regionu, mogu se prijaviti on-line putem web stranice https://sarajevobusinessforum.com, te postati dio najznačajnije poslovne priče u regionu....\nRast premije od 21,2%, rekordna ažurnost isplate štete od čak 98,86% i savremena korisnička rješenja obilježile su poslovnu 2021. poznatog bh. osiguravatelja ASA Osiguranje nastavlja sa dinamičnim rastom iz godine u godinu tako da je i u 2021. godini nadmašilo poslovne rezulate iz 2020. Ulaganje...\nU organizaciji Skijaškog kluba Olimpic iz Sarajeva, na Bjelašnici je počeo jedinstveni edukacijski međunarodni skijaški kamp za djecu “Telemach Children Speed Camp 2022”. Takmičari i takmičarke iz nekoliko zemalja regije imat će priliku da narednih dana savladaju tehnike brzih disciplina. Na press konferenciji povodom otvaranja...


Salkić: Dodikova politika secesije i radikalizma ide u dalje propadanje\nNaslovnica Krajina Banja Luka Salkić: Dodikova politika secesije i radikalizma ide u dalje propadanje\nBanja Luka – Potpredsjednik bh. entiteta RS Ramiz Salkić vjeruje da će Bosna i Hercegovina, i pored izrazito nepovoljnog trenutka u svijetu, ove godine ući u pozitivne procese i približiti se Evropskoj uniji. Na tom putu BiH se, kako ističe, tokom 2015. godine kretala mnogo bržim tempom nego prethodnih godina.\nIstovremeno, politika secesije i radikalizma, koju je, naglašava, vratio u Bosnu i Hercegovinu Milorad Dodik, u protekloj godini je krenula nizbrdicom i ona će u 2016. biti praćena daljim propadanjem.\n– Takva sudbina jedne politike koja ne vidi budućnost, već sve podređuje sukobima, proizvest će i niz drugih procesa, koji će voditi jačanju države Bosne i Hercegovine – istakao je Salkić.\nVrijeme je, kaže, da se drugačije pristupi Bosni i Hercegovini, da se prekine na isti način gledati na konstruktivne i destruktivne politike.\n– Evropa i Amerika imaju obavezu da podrže one koji provode konstruktivnu politiku, koji žele u EU, koji žele miran suživot. Nadam se da će 2016. biti godina oslobađanja iz kandži radikalizma, secesije, nacionalizma i da će donijeti stabilnost i mir. Svijet to duguje Bosni i Hercegovini – naglasio je Salkić.\nGodina koja je pred nama morat će, kaže, donijeti reforme u javnom sektoru, prije svega na polju postizanja veće funkcionalnosti državnog aparata na svim nivoima.\n– Tome bi mogli doprinijeti procesi koji su najavljeni u Federaciji BiH na polju teritorijalne prekompozicije, koja neće voditi etničkim podjelama. To bi mogao biti dobar obrazac za funkcionalnu BiH u budućnosti – navodi entitetski potpredsjednik.\nMnogo godina smo, kaže Salkić, potrošili odgađajući reforme, ali smatra da je sada vrijeme za njih.\n– Reforme će donijeti veću disciplinu u svim oblastima, a takav proces će biti težak za građane. Međutim, mislim da će taj proces voditi jačanju zemlje, podizanju privrede, voditi ka vladavini prava. U tom procesu nam treba iskren i prijateljski odnos, prije svega Evrope i Amerike, jer kao pozitivna snaga one trebaju podržati pozitivne snage i reforme – ukazuje Salkić.\nSumirajući najvažnije događaje u protekloj godini, podsjeća da je obilježeno dvadeset godina od genocida u Srebrenici i od potpisivanja Dejtonskog mirovnog sporazuma.\n– Bile su to prilike da ukažemo na razmjere počinjenoga genocida i da insistiramo na daljim sankcionisanjima počinilaca. Također, bila je to prilika da ukažemo na nedostatke Dejtona i pozovemo prijateljske zemlje da pomognu u traženju rješenja za bolje funkcioniranje naše zemlje. Nažalost, umjesto o jakom razvoju mi smo i tokom 2015. godine najčešće govorili o intenziviranoj diskriminaciji nad Bošnjacima i Hrvtima u bh. entitetu RS, o negiranju bosanskog jezika, negiranju genocida… – ukazao je potpredsjednik bh.entiteta RS Salkić.\nOlivera 3. siječnja 2016. At 06:59\nKoliko je samo demokratična i jaka Republika Srpska kad potpredsednik Salkić može ovako o njoj da zbori. Čisto sumnjam da bi neki Srbin kao potpredsednik Federacije smeo da se ponaša kao Salkić. Naravno, Salkiću se toleriše, jer je Bošnjak.\nportparol 3. siječnja 2016. At 13:52\nA dodik….. psiho (PTSP) bolesnik, daj r****e prokomentiraj…!


Beta 20. maja 2021. 21:25\n„Ovo je priznanje za hrabre novinare iz Jugoistočne Evrope za njihov izvanredan rad i doprinos demokratiji, vladavini prava i slobodi medija u regionu“, navodi se u obrazloženju nagrade, u koje je agencija Beta imala uvid.\nKako se u obrazloženju dodaje, kroz nagradu se nastoji da se skrene pažnja javnosti na novinare koji sebe često izlažu riziku zbog kritičkog izveštavanja.\n„Mi smo na strani onih koji ustaju u odbranu evropskih vrednosti“, navodi se u pismu Nemačke asocijacije za Jugoistočnu Evropu, koje je potpisao predsednik asocijacije Manuel Sarazin, poslanik nemačkog Bundestaga.\nSvečanost uručenja nagrade biće organizovana 21. juna u Bundestagu, a pored Sarazina, prisustvovaće i poslanici Bundestaga Peter Bejer, Josip Juratović i Mihael Link.\nWPR: CG prva u Evropi po količini ličnog naoružanja


Početak radova na auto-putu Sarajevo-Beograd već na proljeće – ASinfo Portal\n18.03.2021. / 8:20\nBANJALUKA – Ministar komunikacija i transporta u Savjetu ministara Vojin Mitrović istakao je da se procjenjuje da će izgradnja auto-puta Sarajevo-Beograd-Sarajevo početi na proljeće i koštati od dvije do 2,5 milijardi evra.\nMitrović je rekao za RTRS da će ova izgradnja biti finansirana turskim kreditom i omogućiti ekonomski razvoj, kao i da je Republika Srpska spremna za početak gradnje ovog puta na svojoj teritoriji. On je rekao da bi u pomenutom poslu mogle da učestvuju i firme iz Srpske.\n“Početak radova na ovom putu, odnosno na prvoj dionici od Rače do Bijeljine, moguće je očekivati već na proljeće“, rekao je Mitrović.\nSrpski član i predsjedavajući Predsjedništva BiH Milorad Dodik i članovi Predsjedništva Šefik DŽaferović i Željko Komšić sastali su se u Ankari sa predsjednikom Turske Redžepom Tajipom Erdoganom, te predsjednikom turskog Parlamenta Mustafom Šentopom.\nTokom posjete potpisani su sporazumi o saradnji u infrastrukturnim i građevinskim projektima, kao i o uzajamnom priznavanju i zamjeni vozačkih dozvola, te Memorandum o razumijevanju između Agencije za unapređenje stranih investicija BiH i Kancelarije za investiranje Predsjedništva Turske o saradnji na promociji investicija. Srna\nTagovi: autoput sarajevo beogradvojin mitrovic\nSrpska investitorima nudi zdrav privredni ambijent


Domaćini oslabljeni, a gostima se vraća najbolji strelac! - Sportske novosti\nNaslovna Najave i prognoze Domaćini oslabljeni, a gostima se vraća najbolji strelac!\nDomaćini oslabljeni, a gostima se vraća najbolji strelac!\nU nedelju, 5. februara, od 21 čas po našem vremenu očekuje nas derbi-utakmica 23. kola francuske Lige 1 u kojoj će se na stadionu ”Žofroa-Gišar” sastati Sent Etjen i Lion. Važno je napomenuti da rivalstvo između ove dve ekipe postoji čak preko 60 godina.\nSent Etjen se trenutno nalazi na 5. poziciji sa 33 boda, što je 4 boda manje od njihovog današnjeg protivnika, koji je četvrtoplasirana ekipa na tabeli. Do sada su zabeležili 8 pobeda, 9 remija i 5 poraza. Šta reći za njih osim da su najtrofejnija francuska ekipa sa čak 10 šampionskih titula te države. Proteklih sezona nisu baš nešto ”šampionski” raspoloženi, pa skoro svaki put na kraju budu petoplasirana ili šestoplasirana ekipa. Ni ove sezone najverovatnije neće biti ništa drugačije, mada imaju priliku da izbiju i na 4. poziciju. Od trećeplasirane Nice zaostaju čak 16 bodova, pa je što se tiče toga sve već rešeno, a eventualna pobeda na ovoj utakmici dovela bi ih na bod zaostatka za Lionom. Njihov najveći nedostatak ove sezone je to što veoma lako ispuštaju bodove. Umeju da budu opasni i protiv Monaka, PSŽ-a, Nice, ali na kraju uvek izvuku samo jedan bod. Još jedan problem predstavlja olako shvatanje protivnika sa dna tabele, pa su im tako veliki broj bodova uzele ekipe poput Meca, Lorjena, Nensija, Dižona i Nantea. Očigledno je da im je u prvom planu Liga Evrope, a u okviru plej-ofa tog takmičenja za nešto više od nedelju dana očekuje ih veoma teška gostujuća utakmica protiv engleskog Mančester Junajteda. Za susret sa Lionom još uvek neće biti spreman prvi golman Stefan Rufije (17n/-14g), a pored njega na terenu se neće pojaviti štoper Šeik Mbengue (12n/0g/0a), kao ni napadači Robert Berič (10n/3g/0a) i Osama Tanane (16n/1g/1a).\nLion se trenutno nalazi na 4. poziciji sa 37 bodova, a do sada su zabeležili 12 pobeda, samo 1 remi i 8 poraza. Aktuelni vicešampion Francuske ove sezone igra veoma dobro, ali jednostavno nemaju sreće, jer su Monako, PSŽ i Nica čvrsto zakucani za vrh tabele. Ostaje jedino nada da sačuvaju tu 4. poziciju i izbore plasman u kvalifikacije za Ligu Evrope u sledećoj sezoni. Najveća zvezda ove ekipe je niko drugi nego neprikosnoveni napadač Aleksandre Lakazet. Iz sezone u sezonu on je na samom vrhu liste najboljih strelaca, a trenutno se nalazi na 2. poziciji sa 18 golova iz isto toliko utakmica. Dobra vest za celu ekipu je to što se ovaj 25-godišnjak već oporavio od povrede zbog koje je propustio kup utakmicu protiv Marselja, te će on večeras biti u prvim redovima protiv Sent Etjena. Jedini problem treneru predstavljaće izostanak štopera Muktara Diakabija (11n/1g/1a).\nZa ovu utakmicu izdvojili smo tip W2, Winner 2 ili Draw No Bet 2. Ukoliko Lion večeras pobedi računa se kvota 1,50, ali ukoliko bude nerešeno 1,00 (ulog se vraća). Gosti su trenutno u mnogo boljem stanju u odnosu na domaćina ove utakmice. Vraća im se najbolji strelac, itekako su u dobroj formi, a i potrebno je da dodatno poprave međusobni skor sa ovim protivnikom. Domaćima će faliti prvi golman, kao i nekoliko bitnijih igrača, ali itekako bitan razlog zašto je za očekivati pozitivan rezultat gostiju jeste olako prosipanje bodova od strane Sent Etjena.\nPredloženi tip uopšte nije siguran, jer “sigurice“ ne postoje. Zbog toga, ukoliko odlučite da se kladite na ovu utakmicu, to radite na sopstvenu odgovornost, a mi vam želimo svu sreću!\nPrethodni tekstAfrički Kup Nacija – FINALE- Egipat vs Kamerun\nSledeći tekstNemile scene na utakmici između Hadersfilda i Lidsa\nHoće li jedna mreža ostati netaknuta i 8. put u nizu?


Ruski opozicionar Aleksej Navalni, arhivski snimak (Foto: AP/Alexander Zemlianichenko)\nEvropska unija i Britanija uvele su u četvrtak sankcije visokim ruskim zvaničnicima bliskim predsedniku Vladimiru Putinu zbog trovanja ruskog opozicionara Alekseja Navalnog.\nSankcije, na kojima su insistirale Francuska i Nemačka, uvedene su šestorici Rusa i jednom državnom centru za naučno istraživanje, a obuhvataju zabranu putovanja u zemlje članice EU i zamrzavanje imovine.\nKremlj je osudio kaznene mere kao namerni i neprijateljski korak protiv Moskve i najavio uzvratne mere.\nZa razliku od trovanja bivšeg ruskog špijuna u Britaniji 2018. godine, kada je Evropskoj uniji bila potrebna gotovo godina da kazni vojne obaveštajne agente, Brisel je u slučaju Navalnog brže reagovao i sankcionisao zvaničnike za koje veruje da su planirali i pomogli da se opozicionar otruje.\nUprkos izlasku Britanije iz EU, London i dalje koordiniše neke sankcije sa Briselom, delom i da bi sprečio da osobe kojima su uvedene sankcije izmeste svoju imovinu, navode diplomate.\nSankcije su uvedene Andreju Jarinu, načelnik Predsedničke uprave za unutrašnju politiku, Sergeju Kirilenku, prvom zameniku Putinovog šefa kabineta, Sergeju Menjelu, Putinovom izaslaniku za Sibir, Aleksandru Bortnikovu, direktoru Federalne bezbednosne službe i dvojici zamenika ministra odbrane.\nKažnjen je i Državni naučno-istraživački institut za organsku hemiju i tehnologiju.\n"Upotreba toksičnog nervnog agensa iz grupe novičok bila bi moguća samo zbog neuspeha instituta da uništi zalihe hemijskog oružja", navodi EU.\nMoskva je odbacila optužbe da je Navalni otrovan novičokom i poručila da nema osnova za sankcije. Portparol Kremlja Dmitrij Peskov rekao je da ta odluka nije logična i da sankcije nanose štetu odnosima.\nPariz i Berlin saopštili su da Moskva nije dala kredibilno objašnjenje za tragove novičoka u telu Navalnog, koji se oporavlja u Nemačkoj posle lečenja u bolnici u Berliinu.\nEvropska unija uvela je sankcije i ruskom biznismenu Jevgeniju Prigožinu zbog kršenja embarga Ujedinjenih nacija na trgovinu oružjem u Libiji. Prigožin je u SAD optužen za mešanje u izbore 2016. godine.


Mobilni telefoni, 27.08.2018, 13:00 PM\nGoogleovi istraživači otkrili su da je popularna aplikacija Fortnite podložna takozvanim man-in-the-disk napadima. Ova ranjivost omogućava zlonamernim aplikacijama sa malim privilegijama koje su već instalirane na telefonu da preotmu proces instalacije Fortnitea i instaliraju druge zlonamerne programe koji imaju veći nivo dozvola.\nEpic Games, koji razvija Fortnite, objavio je verziju 2.1.0 koja rešava problem sa ovakvim napadima.\nKoncept MitD napada nedavno su detaljno objasnili istraživači izraelske kompanije Check Point. Pojednostavljeno, MitD napadi su mogući kada Android aplikacija čuva podatke na spoljnim medijima za skladištenje podataka, izvan zaštićenog internog memorijskog prostora.\nNapadač može da posmatra spoljni prostor za određenu aplikaciju i manipuliše podacima koji su tu sačuvani jer ovaj prostor dele sve aplikacije.\nAplikacija Fortnite je osetljiva na ovaj napad zato što aplikacija ustvari ne sadrži igru, već je samo instaler. Kada korisnici instaliraju aplikaciju, ovaj instaler koristi spoljnu memoriju uređaja za preuzimanje i instaliranje igre.\n"Svaka aplikacija sa dozvolom WRITE_EXTERNAL_STORAGE može zameniti APK odmah nakon što je preuzimanje završeno, a otisak prsta verifikovan.To se lako može uraditi pomoću FileObservera. Fortnite Installer će nastaviti da instalira zamenski (lažni) APK", napisao je Googleov istraživač u izveštaju o ovom bagu. "Ako lažni APK ima targetSdkVersion 22 ili raniju verziju, dobiće se sve dozvole koje zahteva u vreme instalacije. Ova ranjivost dozvoljava aplikaciji na uređaju da preotme Fortnite Installer i da umesto toga instalira lažni APK sa bilo kojim dozvolama koje bi obično zahtevale obaveštavanje korisnika."\nAli proces otkrivanja greške pratila je kontroverza.\n"Tražili smo od Googlea da sačeka sa objavljivanjem dok se ažuriranje ne instalira na većem broju uređaja. Oni su odbili, stvarajući nepotreban rizik za Android korisnike kako bi postigli jeftine PR poene", rekao je na Twitteru Tim Svini, izvršni direktor Epic Gamesa.\nGoogle je odbio zahtev Epic Gamesa i objavio izveštaj o bagu prošle nedelje, nedelju dana nakon što je Epic Games objavio svoju zakrpu, a mnogi misle da je to bila osveta zato što je Epic Games povukao Android aplikaciju iz Play prodavnice kako bi zadržao 100% zarade od igre. Ovaj potez je kritikovao veliki broj stručnjaka za bezbednost, koji su upozorili na moguće bezbednosne propuste koji bi mogli proći neprimećeno jer aplikaciju nije proverio Google Bouncer servis pre nego što je došla do uređaja korisnika.\nIako Google nije javno govorio o svojim razlozima zbog kojih nije sačekao sa objavljivanjem informacija o bagu, Svini je otkrio da su Googleovi inženjeri ipak u privatnoj komunikaciji dali objašnjenje za svoju odluku, i da su rekli da oni misle da nije ostalo mnogo nezakrpljenih instalacija.


RTCG - Radio Televizija Crne Gore - Nacionalni javni servis :: Region :: Državljanstva BiH se odreklo više od 90 hiljada ljudi\n17. 01. 2022. 12:51 >> 12:53 2\nPOSLJEDNJIH 20 GODINA\nU posljednjih dvadeset godina državljanstva BiH se odreklo 93.210 ljudi, a samo u prošloj godini, do 10. decembra, iz knjige državljana ispisale su se 2.802 osobe.\nTrend odricanja državljanstva BiH nastavljen je uprkos pandemiji, koja je skoro dvije godine prisutna, pišu banjalučke "Nezavisne novine".\n"U postupku odricanja državljanstva BiH stranke nisu dužne da kažu druge razloge osim činjenice da već posjeduju ili da im je zagarantovano sticanje državljanstva druge države", naveli su iz Ministarstva civilnih poslova BiH.\nDodali su da u neformalnim razgovorima oni koji se odriču državljanstva BiH najčešće kao stvarni razlog navode povoljniji radno-pravni status, pravo na posjedovanje nekretnina, olakšano putovanje i studiranje u inostranstvu.\nNaveli su da je veći broj osoba koje se odriču državljanstva u potpunosti integrisan u sredinama u kojima žive u inostranstvu, čak puno više nego u BiH.\nGrađani se najčešće odriču BiH državljanstva zbog sticanja njemačkog i austrijskog.\nTaksa za ispis iz državljanstva iznosi 800 konvertibilnih maraka (oko 400 eura), osim za one koji uzimaju državljanstvo neke od država bivše SFRJ, koji plaćaju taksu od 200 KM (oko 100 eura).\nPrema podacima Ministarstva civilnih poslova BiH, u 2021. godini 431 osoba je postala bh. državljanin.\n"Naše državljanstvo najviše su tražili državljani Crne Gore, Turske, Sirije i Egipta", naveli su.\nPahor predložio Mišelu da se ubrzaju pregovori sa CG\n17. 06. 2022. 4


Rukometni klub „Vojvodina“ dočekuje sezonu sa ambicioznim planovima – SveVesti.net\nRukometni klub „Vojvodina“ dočekuje sezonu sa ambicioznim planovima\nRukometni klub „Vojvodina“ dočekuje sezonu sa ambicioznim planovima – JMU Radio-televizija Vojvodine\nRukometni klub „Vojvodina“ novu sezonu dočekuje sa ambicioznim planovima i novim sponzorskim pulom. Već krajem avgusta, naš šampion igraće dvomeč sa Šafhauzenom u kvalifikacijama za Ligu Evrope.\nOsmostruki uzastopni šampion Srbije u dvomeču sa redovnim učesnikom evropskih takmičenja, švajcarskim Šafhauzenom, imaće ulogu autsajdera, ali rukovodstvo Vojvodine ne želi da traži alibi na početku sezone u kojoj u klubu očekuju ozbiljan iskorak, na svim poljima.\nU dosadašnjem toku prelaznog roka dovedeni su igrači koji mogu na pravi način da se uklope u sistem koji godinama unazad donosi rezultate. Kako bi dodatno unapredili funkcionisanje kluba, čelnici „crveno-belih“ ozvaničili su saradnju sa kompanijama „Mocart“ i „Bobar petrol“ i tako obezbedili finansijsku stabilnost u više nego zahtevnoj sezoni.\nRukometaši Vojvodine u ponedeljak počinju pripreme i do evropske premijere imaće mesec dana. Svi u klubu priželjkuju pobedu nad Šafhauzenom u Novom Sadu, što bi bila odlična najava sezone u kojoj će Novosađani ponovo paralelno igrati u domaćoj ligi i u regionalnom SEHA takmičenju.\nPrevious „Društvo ravnopravnih“ zbog bahatosti građana pokrenulo akciju „Ni minut na žuto“\nNext U Kikindi obeležen Svetski dan sladoleda


SEEbiz.eu / RS / Deca iz Srbije zarobljena na aerodromu u Larnaki\ndeca iz Srbije Larnaka Kipar Veljko Odalović\nDeca iz Srbije "zarobljena" na aerodromu u Larnaki\nDatum objave: 17.04.2017. - 18:51:00\nZadnja izmjena: 17.04.2017. - 19:44:26\nLARNAKA - Trinaestoro dece iz Srbije od nedelje uveče je "zarobljeno" na aerodromu u Larnaki na Kipru.\nDeca bi trebalo danas da se vrate u Srbiju, izjavio je sekretar Ministarstva spoljnih poslova Veljko Odalović. Vođa puta i direktor KUD "Izvor" Dejan Tošić rekao je u 22.45 treba da dođu dva aviona po njih.\n"Treba da dođu dva aviona po nas, s tim što ne možemo svi da stanemo u njih, pa će nas troje da ostane i vratićemo se 19. aprila", dodao je on.\nKako je ranije objasnio Dejan Bivolarević iz Ambasade Srbije, mališani Kulturno-umetničkog društva "Izvor", uzrasta od devet do 14 godina, trenutno se nalaze na terminalu, ali bi naredna dva dana trebalo da budu smešteni negde na grčkom delu ostrva.\n"Deca je trebalo da gostuju nekom Kulturno-umetničkom društvu na 'okupiranoj' strani Kipra. Ne mogu da govorim o detaljima, jer nisam upoznat, ali kiparske vlasti im nisu dozvolile da pređu na taj deo", rekao je Bivolarević i dodao da bi detaljne informacije trebalo da dobije u toku dana.\n"U Larnaku smo krenuli juče oko ponoći i sleteli smo noćas oko dva sata po našem vremenu. Predali smo pasoše i pokazali pozivna pisma i veći deo grupe je prošao bez problema. Međutim ođednom je jedan carinik počeo da pravi problem i svi smo vraćeni. Smetalo mu je to što idemo u turski deo i što ćemo igrati tamo u parlamentu", objasnio je Tošić.\nDeca iz KUD "Izvor", koja su zadržana na aerodromu u Larnaki, trebalo bi danas da se vrate u Srbiju, izjavio je sekretar Ministarstva spoljnih poslova Veljko Odalović.\n"Čine se napori da se u toku dana deca vrate u zemlju tako da je i 'Er Pink' ponudio svoju pomoć i ponudio da organizuje avion kojim bi se deca vratila", rekao je Odalović za Tanjug.\n"U toku je dogovor oko dobijanja termina u kojem će let moći da se realizuje, a naš otpravnik poslova je dobio instrukcije da bude sa decom, da im se nađe za sve što zatreba", rekao je Odalović.


Crna Gora potpisala bilateralni ugovor sa Velikom Britanijom kojim se olakšava ekstradicija | Novosti.RS\nCrna Gora potpisala bilateralni ugovor sa Velikom Britanijom kojim se olakšava ekstradicija\n06. 03. 2019. u 21:26\nPažin i Dankan Foto Vlada CG\nDogovorena ekstradicija i borba protiv šverca cigareta sa Britancima. Na udaru i učesnici "duvanske" afere koji su pod istragom Engleza\nCRNA Gora se obavezala da isporučuje Londonu svoje državljane (ali i obratno ako ih potražuju) koji su optuženi za teška krivična dela. Dokument su pre dva dana overili Zoran Pažin, ministar pravde u vladi Duška Markovića i britanski ministar za Evropu Alan Dankan.\nPotpisivanje se desilo u času kada se u glavnom gradu ostrvske zemlje nalazi biznismen Duško Knežević, vlasnik kompanije "Atlas grupa", koji je u Crnoj Gori osumnjičen kao organizator kriminalnih grupa i da je državu navodno oštetio za više stotina miliona evra. Knežević ima i britansko državljanstvo i za njim je, kako kažu u Upravi policije raspisana crvena Interpolova poternica.\nIz Vlade Crne Gore su saopštili da se ovim dokumentom dopunjava Evropska konvencija o ekstradiciji i olakšava njena primena. Ostalo je nejasno zbog čega Vlada u Podgorici na svom sajtu nije objavila da je Pažin u Londonu potpisao i sporazum o borbi protiv šverca cigareta, već je to na svom tviter nalogu napisao Dankan. Tako će se otvoriti pitanje afere "duvanskog dima" i učešća nekoliko osoba iz Crne Gore u švercu cigareta.\nU Podgorici je u sredu procurela vest da se pod istragom tužilaštva Velike Britanije nalaze crnogorski državljani iz sveta biznisa. Portal "Borba" pominje imena Duška Bana i Željka Mihailovića, zbog sumnje da su novcem od šverca cigareta garantovali za milionski kredit Mila Đukanovića, predsednika Crne Gore. Portal navodi da je sporna dokumentacija predata tužilaštvu u Londonu.\nIz Građanskog pokreta URA pozdravili su potpisivanje sporazuma o izručenju i borbi protiv šverca cigareta koji su potpisali Pažin i Dankan.\n- Svakako pozdravljamo potpisivanje oba sporazuma. I jedan i drugi značiće mnogo za pravnu državu koju ćemo nadamo se uskoro videti na delu u Crnoj Gori - ističe Esko Muratović, funkcioner URA.\n- MEMORANDUM o razumevanju između Crne Gore i Ujedinjenog Kraljevstva ima mnogo širi opseg, bavi se krivičnim delima u oblasti poreza i carina, prekograničnim kriminalom i sličnim delima, uključujući krijumčarenje cigareta - napisali su iz Vlade na "Tviteru". Kazali su da je taj deo informacije sadržan u delu saopštenja o potpisivanju Memoranduma s ministrom Strajdom, a supotpisnik je bio i ministar Dankan. Ambasadorka Velike Britanije u Crnoj Gori Alison Kemp kazala je da Memorandum o razumevanju ima mnogo širi opseg, kao što je i Vlada saopštila.\nKNEŽEVIĆ: NISAM ZABRINUT\nDuško Knežević kaže da nije zabrinut zbog potpisanog sporazuma. I dalje se nalazi u glavnom gradu Velike Britanije i smatra da će se na udaru, posle stavljanja parafa na sporazum između dve zemlje naći šverceri duvana, a ne on.